title: Jack Grealish

text: Grealishin kasvattajaseura on hänen kotikaupunkinsa Birminghamin Aston Villa, jota hän on edustanut vuodesta 2001 lähtien. Kaudeksi 2013–2014 Grealish lähetettiin lainalle Ykkösliigan Notts Countyyn, jossa hän pelasi kauden aikana 37 ottelua tehden viisi maalia.


title: Jack Grealish

text: Toukokuussa 2014 Grealish palasi Aston Villaan ja teki debyyttinsä seuran paidassa Valioliigassa saman kuun aikana tultuaan vaihdosta kentälle Manchester Cityä vastaan. Tuo ottelu oli hänen ainoa esiintymisensä Valioliigassa kaudella 2013–2014. Kaudella 2014–2015 Grealish sai alkukaudesta vastuuta vai vaihtopelaajana, mutta loppukaudesta hän on pelannut myös avauskokoonpanossa hyvien peliesitystensä ansiosta.


title: Jack Grealish

text: Englannissa syntynyt ja kasvanut Grealish voi edustaa aikuisten maajoukkuetasolla Englannin lisäksi myös Irlantia, josta hänen isänsä on kotoisin. Grealish onkin pelannut monissa Irlannin nuorten maajoukkueissa ja pelaa nykyisinkin alle 21-vuotiaiden maajoukkueessa.


title: Jack Grealish

text: Grealish on kevytrakenteinen pelaaja. Nuorena hänen kerrottiin pelanneen ilman säärisuojia, mutta nykyisin hän käyttää markkinoiden pienimpiä säärisuojia. Grealish itse on perustellut tätä sillä, että hän ei halua hukata pallokosketustaan kookkaiden säärisuojien takia.


title: Jack Grealish

text: Grealish on luvannut omistaa ensimmäisen valioliigamaalinsa yhdeksän kuukauden iässä kuolleelle veljelleen.


title: Backa

text: Backa on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 153 asukasta.


title: Oksjärvi (Tammela)

text: Oksjärvi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueeseen.


title: Oksjärvi (Tammela)

text: Järven pinta-ala on 303 hehtaaria ja sen pituus on 2,6 kilometriä ja leveys 1,4 kilometriä. Siihen laskee ojia eri suo- ja peltomailta. Peltojen vesiä laskee muun muassa Hangaslahteen ja Sammaleenlahteen. Ojia laskee myös Korkeanäyräänsuolta, Saarisuolta, Laihansuolta, Kotamäensuolta ja Isoltasuolta. Hangaslahteen laskee Kelhunlammin ja Maailmanlammin yhteinen laskuoja ja Nikuniemen viereen laskee Laihanlammin laskuoja. Järven luusua sijaitsee järven luoteisrannalla Jokisuunlahdessa, josta saa alkuunsa 4 kilometriä pitkä Oksjoki, joka laskee Pehkijärveen.


title: Oksjärvi (Tammela)

text: Järven rantaviiva on 11,9 kilometriä pitkä ja sen ranta on pääosin moreeni- ja kalliopohjaista metsämaastoa. Monin paikoin ranta on soistunutta. Rannoille on rakennettu runsaasti loma-asuntoja, joille johtaa tiet muun muassa Kuivajärveltä ja valtatieltä 10.


title: Oksjärvi (Tammela)

text: Järvessä on yhteensä 5 saarta, joiden yhteispinta-ala on 0,24 hehtaaria ja rantaviivan yhteispituus on 410 metriä. Saarista neljä on yli aarin kokoisia ja yksi on näitä pienempi. Saaret sijaitsevat rantojen tuntumassa, mutta Selkäsaari sijaitsee ulapalla. Järvi on hyvin matala, koska keskisyvyys on vain 2,6 metriä. Syvin kohta sijaitsee 500 metriä Syvälahdesta luoteeseen.


title: Oksjärvi (Tammela)

text: Oksjärvi on matala ja humuspitoinen järvi, jonka rehevöitymistaso on vielä siedettävä. Silti verkot voivat likaantua, mikä saattaa johtua levästä tai oheisen suomaaston humuksesta. Matala jävi ei kesäisin kerrostu lämpötilojen mukaan, mutta talvella syntyy jään alle kerrostuneisuutta. Pohjassa esiintyy toisinaan hapettomuutta, mikä nostaa fosforipitoisuuksia vedessä.


title: Oksjärvi (Tammela)

text: Vuoden 2013 koekalastuksen perusteella järvessä on seuraavia kalalajeja: ahven, kuha, kiiski, hauki, made, särki, salakka, pasuri ja lahna. Ahventa ja särkeä on yksilöinä ja elopainoina eniten. Kuhaa on istutettu ainakin vuosina 2003−2012 ja siikaa vuosina 2002−2006. Täplärapuja on istutettu vuosina 2000−2009.


title: Oksjärvi (Tammela)

text: Järven asukkaat perustivat vuonna 2001 Oksjärven suojeluyhdistyksen. Sen toimintaan kuuluu järven vedenkorkeuden ja laadun seuranta, vesikasvillisuuden niittäminen ja laskuojien saostusaltaiden huoltaminen.


title: Oksjärvi (Tammela)

text: Järven pohjoisrannalla on Tammelan kunnan omistama leirikeskus.


title: Oksjärvi (Tammela)

text: Vuoden 1855−1856 Kalmbergin kartastossa Oksjärven nimi kirjoitettiin "Ox järvi". Sen rantoja oli raivattu niityiksi vain Hangaslahdessa ja Sammaleenlahdessa, mutta itärannalla Okslahdessa sijaitsi tuolloin yksinäinen torppa. Järven laskujoki luikerteli soisessa maastossa Pehkijärveen.


title: Oksjärvi (Tammela)

text: Vuoden 1884 Senaatin kartastossa järven nimeksi oli kirjoitettu venäjäksi Oksjärvi. Järven vedenpinnankorkeudeksi oli merkitty 52,4 saschenia. Sammaleenlahdessa sijaitsi tuolloin Leivomäen torppa.


title: Oksjärvi (Tammela)

text: Tammela: Oksjärven suojeluyhdistys ry


title: Éder Citadin Martins

text: Éder Citadin Martins (tai pelkästään Éder; s. 15. marraskuuta 1986 Lauro Müller, Santa Catarina, Brasilia) on brasilialais-italialainen jalkapalloilija, joka edustaa Serie A:ssa pelaavaa Sampdoriaa. Pelipaikaltaan molempijalkainen Éder on hyökkääjä. Hän kuuluu myös Italian jalkapallomaajoukkueeseen.


title: Éder Citadin Martins

text: Éder aloitti uransa kotimaansa pääsarjan Criciúmassa, jossa hän pelasi vuodet 2004-2005. Vuonna 2006 hän muutti Italiaan, Empoli FC:n riveihin. Vuosina 2006-2008 hän pelasi seuran paidassa Serie A:ssa viisi ottelua.


title: Éder Citadin Martins

text: Vuodet 2008-2009 Éder pelasi Serie B:n Frosinone Calciossa, jossa otteluita kertyi 52 ja maaleja hienot 21 kappaletta. Heinäkuussa 2009 hän palasi takaisin Empoliin, joka oli pudonnut Serie B:hen. Empolissa hän pelasi kaudella 2009-2010 40 ottelua, joissa syntyi upeat 27 maalia. Se poiki siirron kaudeksi 2010-2011 Serie A:n Brescia Calcioon, jossa pelejä kertyi 35 ja maaleja kuusi.


title: Éder Citadin Martins

text: Kaudeksi 2011-2012 Éder siirtyi Serie A:n AC Cesenaan, jota hän edusti puolen kauden ajan tehden 17 pelaamassaan ottelussa kaksi osumaa. Tammikuussa 2012 hän siirtyi lainalle Serie B:n Sampdoriaan, joka nousi kauden jälkeen Serie A:han.


title: Éder Citadin Martins

text: Éder siirtyi kaudeksi 2012-2013 pysyvällä siirrolla Sampdoriaan. Ensimmäisellä kaudellaan hän teki 30 ottelussa seitsemän osumaa. Toisella kaudella, eli kaudella 2013-2014 hän onnistui maalinteossa 12 kertaa 33 pelissä. Myös kaudella 2014-2015 Éder on pelannut hyvin.


title: Éder Citadin Martins

text: Éderillä on synnyinmaansa Brasilian kansalaisuuden lisäksi myös Italian kansalaisuus, jonka hän on saanut pelattuaan jo yli yhdeksän vuotta Italiassa.


title: Éder Citadin Martins

text: Maaliskuussa 2015 hänet valittiin Italian jalkapallomaajoukkueeseen EM-karsintaotteluun Bulgariaa vastaan ja ystävyysotteluun Englantia vastaan hänen pelattuaan hyvin Sampdorian paidassa kaudella 2014-2015. Tämä nostatti Italiassa kohun siitä, että ulkomaalaissyntyisiä pelaajia ei pitäisi ottaa maajoukkueeseen mukaan. Éder debytoi maajoukkueessa Bulgariaa vastaan tullen vaihdosta kentälle ja tasoittaen ottelun loppunumeroiksi viitisen minuuttia ennen loppua 2-2.


title: Grådö

text: Grådö on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 54 asukasta.


title: Ingvallsbenning-Lerbo

text: Ingvallsbenning-Lerbo on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 92 asukasta.


title: Nordansjö

text: Nordansjö on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 57 asukasta.


title: Västkusten

text: Västkusten on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 67 asukasta.


title: Västerby

text: Västerby on Hedemoran kunnan taajama. Se sijaitsee Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 368 asukasta.


title: Maciej Paterski

text: Maciej Paterski (s. 12. syyskuuta 1986 Krotoszyn) on puolalainen maantiepyöräilijä. Hän aloitti ammattilaisuransa Liquigas/Cannondale-tallissa 2010–2013, edusti 2014–2017 puolalaisjoukkuetta, nimeltään viimeksi CCC Sprandi Polkowice, ja kilpailee vuodesta 2018 Wibatech 7r Fuji -joukkueessa.


title: Maciej Paterski

text: Paterski voitti 2014 Norjan ympäriajon kolmen sekunnin erolla Marc de Maariin. Hän voitti Katalonian ympäriajon ensimmäisen etapin 2015.


title: Maciej Paterski

text: Lähteet: Cyclingbase, Cycling Archives, Pro Cycling Stats


title: Husby (Hedemora)

text: Husby on taajama Hedemoran kunnassa Taalainmaan läänissä ja Taalainmaan historiallisessa maakunnassa Keski-Ruotsissa. Vuoden 2010 lopussa taajamassa oli 256 asukasta.


title: Bojana Stamenov

text: Bojana Stamenov (; s. 24. kesäkuuta 1986 Belgrad, Jugoslavia) on serbialainen laulaja. Hän edusti Serbiaa vuoden 2015 Eurovision laulukilpailussa kappaleellaan "Beauty Never Lies", joka sijoittui finaalissa kymmenenneksi.


title: Bojana Stamenov

text: Stamenov sijoittui finaalin neljänneksi vuonna 2012 serbialaisessa kykykilpailussa "Ja imam talenat!", joka vastaa Got Talent -kilpailua. Stamenov soittaa kitaraa ja luuttua.


title: SMP Formula 4

text: SMP Formula 4 (eli Formula 4 NEZ Championship) on vuonna 2015 käynnistynyt FIA:n hallinnoima Formula 4 -sarja, jota kilpaillaan Euroopan pohjoisilla alueilla Suomessa, Virossa ja Venäjällä.


title: SMP Formula 4

text: SMP Formula 4 sai alkunsa heinäkuussa 2014, kun SMP Racing, RAF sekä suomalaiset Koiranen Motorsport ja AKK-Motorsport perustivat sarjan Pohjois-Euroopan alueelle ("NEZ" = North European Zone; ). Samankaltainen Formula 4 -sarja on muun muassa Saksassa ja Italiassa. Sarjan nimi SMP Formula 4 tulee venäläisen SMP Racingin nimestä.


title: SMP Formula 4

text: Historian ensimmäinen SMP Formula 4 -kausi alkoi toukokuussa 2015 Ahveniston moottoriradalta Suomesta ja päättyi lokakuussa 2015 Virossa auto24ringillä. Kalenterissa on yhteensä seitsemän rataa, neljä rataa Venäjällä, kaksi Suomessa ja yksi Virossa.


title: SMP Formula 4

text: Kausi 2015 oli arvoltaan Kansainvälisen autoliiton Pohjois-Euroopan alueen (NEZ) mestaruussarja, joten pisteisiin olivat oikeutettuja vain ne kuljettajat, joilla oli NEZ-maassa myönnetty lisenssi.


title: SMP Formula 4

text: Kilpailuviikonloppuun kuuluu kaksi tunnin kestävää vapaata harjoitusta, yksi puolen tunnin aika-ajo ja kolme kilpailua. Ensimmäisen kilpailun lähtöjärjestys määräytyy aika-ajon perustella, toisen ja kolmannen kilpailun lähtöjärjestys puolestaan perustuu edellisten kilpailuiden tuloksiin ja aikoihin.


title: SMP Formula 4

text: Auton suunnittelee ja rakentaa italialainen Tatuus. Auton mallinimi on Tatuus F4-T014. Sen moottorina toimii 1.4 litran Abarth-turbo, joka on samanlainen kuin Italian F4-sarjassa. Renkaat tulevat Hankookilta.


title: Piast-suku

text: Piast-suku oli Puolan ensimmäinen hallitsijasuku. He olivat Puolan ruhtinaita 900-luvulta 1100-luvulle. Suku nousi lyhyeksi ajaksi uudelleen valtaan 1300-luvulla.


title: Piast-suku

text: Piastin dynastian perustajana pidetään Piastia, jonka historiallisuudesta ei kuitenkaan ole todisteita. Hän oli todennäköisesti puolalainen (polaani). Piastin ruhtinaskunnan pääkaupunki oli Gniezno lähellä nykyistä Poznańia. Ensimmäinen historiallinen hallitsija oli Mieszko I (k. 992), joka oli perimätiedon mukaan neljättä sukupolvea Piastista. Hän otti kristillisen kasteen 966 böömiläiseltä piispalta. Saksalais-roomalaisen keisarikunnan keisari Otto I Suuri tunnusti hänet “herttuaksi ja ystäväksi”, mikä merkitsi Puolan itsenäisyyden tunnustamista. Vuodesta 1033 alkaen Puolan kuninkaat joutuivat alistumaan keisarin alaisiksi ja Puolan aluetta jouduttiin luovuttamaan saksalaisille. Vuosina 1102–1138 Krakovasta käsin hallinnut Bolesław III palautti itsenäisyyden ja valloitti takaisin Pommerin sekä Oderin ja Elben välisen alueen. Hallituskautensa päättyessä hän kuitenkin jakoi Puolan pojilleen herttuakunniksi siten, että itsenäisen Puolan aika katkesi vuoteen 1320 asti.


title: Piast-suku

text: Suku nousi uudelleen valtaistuimelle, kun 1305–1333 Władysław I Lyhyt sai kuninkuuden ja yhdisti Puolan (1320). Hänen jälkeläisistään Kasimir III Suuri loi Puolan suurvalta-aseman. Maan talous nojasi tällöin suurelta osin Krakovan lähistöllä Wieliczkassa sijaitseviin suolakaivoksiin. Rauhoittaakseen maan oloja Kasimir lopetti pitkään jatkuneet taistelut saksalaisen ritarikunnan kanssa vuonna 1343.


title: Likanen Etelä

text: Likanen Etelä on suomalainen rap-kollektiivi, jonka ytimen muodostavat ADOD ja Mc Rambo. Yhtye tekee kappaleita suomenruotsalaisuudesta, huumeista sekä kotiseutunsa Kirkkonummen pimeästä puolesta.


title: Likanen Etelä

text: Överdog-levymerkki julkaisi Likasen Etelän "Kirkkonummi LP"-debyyttialbumin tammikuussa 2015. Levy nousi julkaisuviikollaan (erikoisliikkeiden fyysistä myyntiä mittaavan) Rumban listan ensimmäiselle sijalle ja Suomen virallisen albumilistan kolmanneksi. "Kirkkonummi LP" pysyi albumilistalla neljä viikkoa.


title: Likanen Etelä

text: Helmikuussa 2015 Likanen Etelä siirtyi Överdogilta Monsp Recordsille.


title: Likanen Etelä

text: Yhtye julkaisi kesällä 2015 ""Kylien jätkille ei vittuilla"" -kappaleen. Siinä vierailivat mm. Antti Karsee ja Kelju K Katala. Tammikuussa 2016 yhtye julkaisi kappaleen ""02400"" ja vuonna 2018 kappaleen "Me tullaan kyliltä pt.2", joka on uudempi versio heidän vanhemmasta kappaleestaan ("Me tullaan kyliltä").


title: Positiivinen disintegraatio

text: Positiivinen disintegraatio on yksilöiden persoonallisuuden kehittymistä koskeva teoria, jonka puolalainen psykiatri ja psykologi Kazimierz Dąbrowski (1902–1980) kehitti elämäntyönsä pohjalta.


title: Positiivinen disintegraatio

text: Dąbrowskin luoma teoreettinen viitekehys poikkeaa valtavirtapsykologiasta siten, että siinä pidetään psykologista painetta ja ahdistumista välttämättömänä yksilön henkiselle kasvulle. Nämä disintegratiiviset prosessit nähdään siten positiivisena seikkana. Yksilöt, jotka eivät käy elämänsä aikana läpi positiivista disintegraatiota, pysyvät koko elämänsä ensisijaisen integraation tilassa.


title: Positiivinen disintegraatio

text: Dąbrowskin mukaan osalla ihmisistä on niin paljon kehityspotentiaalia, että he voivat kehittää yksilöllisen persoonallisuuden. Vahva kehityspotentiaali ennakoi yksilön kokevan persoonallisuuden kehitykseen kiinteästi liittyviä henkisiä kriisejä. Aistiherkkyys ja keskitasoa voimakkaampi vaste aistiärsykkeisiin liittyy kiinteästi yksilön omaamaan kehityspotentiaaliin, koska Dąbrowskin mukaan huomattavat vasteet ärsykkeisiin merkitsevät hermoston keskitasoa suurempaa muovautumiskykyä. Hermoston huomattava muovautumiskyky siis mahdollistaa ja edesauttaa yksilön henkistä kehitystä.


title: Positiivinen disintegraatio

text: Teoria poikkeaa useista muista kehityspsykologian teorioista myös sikäli, että siinä ei oleteta, että valtaosa ihmisistä etenisi kaikkien tasojen kautta. Positiivisen disintegraation teoria ei ole tasoteoria, eivätkä tasot korreloi yksilön iän kanssa.


title: Positiivinen disintegraatio

text: Dąbrowski kehitti teorian positiivisesta disintegraatiosta elämäntyönsä, kliinisen ja akateemisen työn pohjalta. Dąbrowskin teoria persoonallisuuden kehittymisestä korostaa eräitä keskeisiä ominaisuuksia:Dąbrowski päätteli omien havaintojensa pohjalta, että enemmistö ihmisistä elää elämäänsä ”ensisijaisen integraation” tilassa. Lähinnä biologiset impulssit ("ensimmäinen tekijä") ja sosiaalisen ympäristön vaikutteiden ja asenteiden kritiikitön hyväksyntä ja myötäily ("toinen tekijä") ohjaavat tilassa olevia ihmisiä. Dąbrowski nimesi tämän tilan "ensimmäiseksi tasoksi". Hän havaitsi, että tällä tasolla yksilöt eivät ilmentäneet ympäristön vaikutteista vapaata persoonallisuuttaan aidosti. Tasolle jääneiden yksilöiden itseilmaisu on siis rajoittunut ja sitä ovat muuttaneet ensimmäinen ja toinen tekijä.


title: Positiivinen disintegraatio

text: Ensimmäinen tekijä kanavoi henkilön energian ja lahjakkuuden eri muodot egoistiseen eli itsekkääseen toimintaan, joka heijastelee vaistoja ja biologista egoa. Ensimmäisen tekijän motivoiman toiminnan painopiste on selviytymisessä ja oman aseman edistämisessä. Henkilö saattaa käyttää lahjakkuuksiaan epäsosiaalisilla tai asosiaalisilla tavoilla ja vastaaviin tarkoitusperiin. Dąbrowskin luokitteli esimerkiksi rikolliset ensimmäisen tason pohjalle jääneiksi henkilöiksi, koska he ilmentävät tämäntyyppistä itsekästä käytöstä ja ajavat vain omia etujaan muiden kustannuksella.


title: Positiivinen disintegraatio

text: Toinen tekijä, sosiaalinen ympäristö eli miljöö ja ryhmäpaine yhdessä puolestaan rajoittavat yksilöllistä ilmaisua ja luovuutta siksi, että ne ohjaavat ryhmään kuuluvia henkilöitä kohti kollektiivista maailmankuvaa, joka sitoo heitä yhteen. Toisaalta ne myös vastaavasti hillitsevät yksilöiden valtavirrasta poikkeavia uniikkia ilmaisua ja ideoita.


title: Positiivinen disintegraatio

text: Toinen tekijä ulkoistaa henkilöiden arvot ja moraalin eli omantunnon. Käytös ja luovuus ohjautuvat kohti muotoja, jotka noudattavat ja tukevat jo olemassaolevaa sosiaalista ympäristöä. Sosiaaliset voimat muotoilevat odotuksia sen sijaan, että ne pääsisivät muotoutumaan vapaasti. "Äitini sanoo, että meidän pitää hoitaa pihanurmeamme hyvin, koska haluamme näyttää ohikulkijoille olevamme kunnon kansalaisia." Koska ihmisen omatuntoa ohjaa ulkoinen, sosiaalisesta ympäristöstä kumpuava konteksti, hän toimii eettisesti, mikäli yhteisön normit ovat eettisiä. Jos yhteisö kuitenkin turmeltuu, toisen tekijän voimakkaan vaikutuksen alaisiksi jääneet jäsenet eivät kyseenalaista tai vastusta epäeettisiä normeja. Tällainen kehitys on erittäin vaarallinen, koska se voi johtaa yhteisön valtaavaan joukkohysteriaan. Ilmiö oli keskeinen muun muassa natsi-Saksan laajoihin kansanmurhiin johtaneessa tapahtumaketjussa.


title: Positiivinen disintegraatio

text: Dąbrowski näki prosessinomaisen sosialisaation johtavan mekaaniseen ja robottimaiseen yhteiskuntaan ilman yhteisön sisällä kukoistavaa yksilöllisyyttä. Esimerkiksi yleisen systeemiteorian kehittäjiin kuulunut Ludwig von Bertalanffy on kuvannut vastaavanlaisen kehityskulun valtavirtaistumisen yhteydessä. Yksilölliset reaktiot eivät ole uniikkeja, vaan ne perustuvat sosiaalisiin asiayhteyksiin (”Itken hautajaisissa ja nauran häissä, koska kaikki muutkin tekevät niin”). Huomattavaa on, että Dąbrowskin mukaan ensisijaisesti toisen tekijän motivoimana toimivat henkilöt edustavat huomattavaa enemmistöä väestöstä.


title: Positiivinen disintegraatio

text: Dąbrowski nimesi ensimmäisen ja toisen tekijän muodostaman kokonaisuuden "ensimmäiseksi tasoksi". Hän koki, että tekijät vaikuttivat laajasti yhteiskunnan toimintaan. Esimerkiksi yritysmaailmassa usein vallitseva kilpailuasetelma tarkoittaa, että monet toimitusjohtajat toimivat lähinnä ensimmäisen tekijän motivoimana – heidän on oltava valmiita uhraamaan muita edistääkseen omaa (yrityksen) asemaansa. Myös politiikka, koulutusjärjestelmä ja media suosivat itseään aktiivisesti markkinoivia henkilöitä, mutta eivät välttämättä kannusta aitoon itsetutkiskeluun tai yksilöllisyyteen (= toinen tekijä). Myös rikkomuksia saatetaan perustella sosiaalisilla syillä: "Ajan ylinopeutta, koska muutkin tekevät niin." Toisaalta esimerkiksi sotilas voi selittää tekojaan kertomalla vain noudattaneensa käskyjä. Tällöin yhteisölle ulkoistetut arvot ja moraali vapauttavat yksilön henkilökohtaisesta vastuusta.


title: Positiivinen disintegraatio

text: Dąbrowski kuvasi myös ihmisryhmän, joka ei jäänyt ensimmäisen ja toisen tekijän muodostaman ensimmäisen tason vangiksi. Dąbrowskin mukaan nämä ihmiset irtautuvat automaattisesta, mekaanisesta ja ulkolukuun ja ulkoa opetteluun johtavasta sosialisoituneesta elämäntavasta, jota hän kutsui "negatiiviseksi sääntelyksi". He kokevat sen seurauksena henkilökohtaisia "disintegraatioita" (”hajoamisia”). Dąbrowskin mukaan juuri tällaiset disintegraatiot ovat avainosassa persoonallisuutta kehittävässä prosessissa. Henkilökohtaiset kriisit haastavat henkilöiden nykytilan (tai "asioiden tilan") – status quon – ja saavat heidät tarkastelemaan ja arvioimaan esimerkiksi itseään, ideoitaan, arvojaan, ajatuksiaan ja tavoitteitaan.


title: Positiivinen disintegraatio

text: Mikäli kehitysprosessi eli disintegraatioiden sarja jatkuu, nämä ihmiset kehittävät lopulta yksilöllisen, tietoisen ja kriittisesti arvioidun hierarkkisen arvopohjan. Tätä prosessia Dąbrowski kutsui puolestaan "positiiviseksi sääntelyksi". Tällöin ihmiset alkavat kokea maailman kehittämänsä arvopohjan läpi, jolloin he irtautuvat lopullisesti kontekstiriippuvaisesta käytöksestä ja yhteisöille ulkoistetuista arvoista ja moraalista ja alkavat noudattaa ja toteuttaa omaa, ympäristöstään riippumatonta ja sisältäpäin kumpuavaa aitoa persoonallisuuttaan. Vakaan arvopohjan muodostuttua ihminen kokee Dąbrowskin sanoin "toisen integraation", joka heijastaa tällä kertaa täysin autonomista ja sisältäpäin kumpuavaa aitoa persoonallisutta.


title: Positiivinen disintegraatio

text: Irtautuminen ensimmäiseltä tasolta ja siirtyminen korkeammille tasoille johtaa usein henkilön muuttumiseen erityisesti ratkaisuja etsiväksi ja luovaksi ihmiseksi. Ympäristön ja yksilöiden toisistaan eroavien odotusten aiheuttamien ristiriitojen häviäminen (”sisäinen rauha”) vapauttaa energian itse elämiseen ja toimimiseen omien arvojensa toteutumisen puolesta. He alkavat käyttää kykyjään ja luovuuttaan arvojensa mukaisesti eri tavoin – esimerkiksi taiteen ja politiikan välityksellä – ja toteuttavat nyt muodostunutta aitoa persoonallisuuttaan.


title: Positiivinen disintegraatio

text: Merkittävää persoonallisuuden kehittymistä havaitaan usein ihmisissä, jotka omaavat huomattavasti kehityspotentiaalia. Kehityspotentiaali muodostuu pohjimmiltaan geneettisistä ominaisuuksista, jotka ilmenevät vuorovaikutuksessa ympäristön kanssa. Kehityspotentiaali pitää sisällään monta siihen vaikuttavaa tekijää, mutta siihen vaikuttaa erityisesti kolme ominaisuutta:


title: Positiivinen disintegraatio

text: Dąbrowski nimesi viimeisen ominaisuuden "kolmanneksi tekijäksi".


title: Positiivinen disintegraatio

text: Hermoston yliherkkyys on Dąbrowskin mukaan merkittävin tekijä, joka ennustaa henkilön persoonallisuuden suurta kehityspotentiaalia. Hermoston yliherkkyys ilmenee korostuneina fysiologisina reaktioina erilaisiin ärsykkeisiin, kuten aistiärsykkeisiin ja tunne-elämyksiin. Mitä huomattavampi yliherkkyys, sitä voimakkaampia henkilön päivittäiset kokemukset ovat.


title: Positiivinen disintegraatio

text: Dąbrowski hahmotteli viisi erilaista yliherkkyyden muotoa:


title: Positiivinen disintegraatio

text: Kaikki yliherkkyyden muodot – erityisesti kolme viimeisintä muotoa – saavat henkilön kokemaan päivittäisen elämän syvällisesti ja sen ylä- ja alamäet voimakkaina.


title: Positiivinen disintegraatio

text: Dąbrowski tutki yleisesti esikuvina pidettyjä ihmisiä ja huomasi, että korostunut yliherkkyys oli merkittävässä roolissa heidän elämänkokemuksissaan ja niitä seuranneessa henkisessä kehityksessä. Tällaisten ihmisten omaama, selvä ja vahva arvopohja ja tunneyliherkkyydestä kumpuava vahva kyky empatiaan toimivat eräänlaisena peräsimenä, joka ohjasi heitä eteenpäin elämässä. Kyky aistia, ymmärtää ja hahmottaa ympäristöään tarkasti auttoi näitä henkilöitä muodostamaan vahvan näkemyksen maailmasta ja siitä, millainen sen tulisi olla.


title: Positiivinen disintegraatio

text: Vaikka yliherkkyyden eri muodoilla on vankka fysiologinen tausta, yliherkkyydet ilmenevät kuitenkin lähinnä psykologisesti henkilön kehittäessä erilaisia rakenteita, jotka heijastelevat esiinnousevaa ympäristön vaikutteista riippumatonta persoonallisuutta. Tärkeimpiä tällaisista käsitteellistyksistä ovat nk. dynamismit (eräänlaiset jatkuvassa muutoksessa olevat rakenteet): biologiset tai henkiset voimat, jotka kontrolloivat käyttäytymistä ja sen kehitystä. Vaistot, pyrkimykset ja tiedolliset prosessit yhdistettynä tunteisiin ovat tällaisia dynamismeja. Dynamismit heijastelevat muutosta kohti autonomiaa enenevissä määrin henkilön persoonallisuuden kehittymisen jatkuessa.


title: Positiivinen disintegraatio

text: Persoonallisuuden kehityspotentiaalin toinen haara, henkilön kyvyt ja lahjakkuudet, ovat taipuvaisia palvelemaan henkilön saavuttaman henkisen tason mukaisia tavoitteita. Alemmilla tasoilla niitä hyödynnetään ensisijaisesti itsekkäiden tavoitteiden saavuttamiseksi, kuten oman aseman parantamiseksi yhteisöissä, kuten työpaikalla ja yhteiskunnassa. Korkeammille tasoille edenneillä henkilöillä kyvyt ja lahjakkuudet puolestaan kanavoituvat henkilöiden muodostamien arvojen mukaiseen toimintaan ja niitä tukevan persoonallisuuden kehittymiseen.


title: Positiivinen disintegraatio

text: Dąbrowski nimesi henkilön tarpeen ja pyrkimykset kohti autonomiaa ja kasvua yksilönä "kolmanneksi tekijäksi". Hän piti kolmatta tekijää elintärkeänä henkilön persoonallisuuden kehittymiselle, koska se valjastaa henkilön kyvyt ja lahjakkuuden yksilöllisen kasvun käyttöön. Toisaalta se myös usein motivoi henkilöitä tavoittelemaan yhä merkittävämpiä tavoitteita ja pyrkimään ylittämään itsensä.


title: Positiivinen disintegraatio

text: Dąbrowski ei pitänyt vapaata tahtoa kolmannen tekijän osana. Hänen mukaansa vapaa tahto ei selittänyt yksilön motivaatiota riittävästi, koska henkilö voi elää täysin vapaan tahtonsa mukaisesti kokematta tarvetta muuttua tai kasvaa yksilönä. Kolmas tekijä kuvaakin juuri motivaatiota ”tulla omaksi itsekseen”. Tällainen motivaatio onkin usein niin vahva, että henkilö saattaa jopa tehdä uhrauksia kehittääkseen persoonallisuuttaan. Vahvaa tunnetta siitä, että henkilön on ”oltava oma itsensä” erityisesti silloin, kun se tapahtuu ”millä hinnalla tahansa” ja erityisesti silloin, kun henkilö pitää sitä vahvana motivoivana tekijänä henkiselle kasvulleen, ei voida pitää yleistä käsitystä vastaavaan vapaaseen tahtoon kuuluvana osana.


title: Positiivinen disintegraatio

text: Jos henkilön omaama kehityspotentiaali on tarpeeksi korkea, henkilö käy varmuudella läpi disintegratiivisia prosesseja riippumatta niitä ehkäisevistä ja hillitsevistä ulkoisista tekijöistä, kuten sosiaalisen lähipiirin tai perheen pyrkimyksistä estää henkilön persoonallisuuden kehittyminen. Toisaalta mikäli henkilön omaama kehityspotentiaali on liian matala, henkilö ei mitä suurimmalla todennäköisyydellä koe disintegraatioita (eikä näin ollen myöskään henkistä kasvua) edes niitä edesauttavissa olosuhteissa.


title: Positiivinen disintegraatio

text: Myös erityisherkkää persoonallisuutta laajasti tutkinut Elaine Aron kuvaili täysin Dąbrowskista riippumatta samantyyppisen ilmiön, jossa henkilöillä on synnynnäisesti huomattava kyky persoonallisuuden (ja yleiseen henkiseen) kehitykseen, joka selittyy henkilön hermoston yliherkkyydellä (vrt. ensimmäinen tekijä) ja taipumuksella kehittää sosiaalisen ympäristön asettamista rajoitteista vapaa persoonallisuus (vrt. kolmas tekijä). Aronin tulkinta ilmiöstä ja sen tarkastelutapa tosin poikkeaa huomattavasti Dąbrowskin versiosta.


title: Positiivinen disintegraatio

text: Dąbrowski kutsui hermoston yliherkkyyttä ”traagiseksi lahjaksi” painottaakseen sitä, että yliherkkyyteen vahvasti taipuvaisen henkilön elämä ei ole tasaista tai helppoa. Yliherkkyys on Dąbrowskin mukaan kaksiteräinen miekka, koska mahdollisuus kokea syvää ja kokonaisvaltaista onnea tarkoittaa myös mahdollisuutta kokea vastoinkäymiset yhtä perinpohjaisesti. Myös potentiaali luovuuteen kasvattaa vastaavasti todennäköisyyttä syviin henkilökohtaisiin kriiseihin ja stressiin. Tällainen stressi johtuu henkilön sisäisistä ja sosiaalisen ympäristön ja omien arvojen välisistä ristiriidoista ja toimii moottorina persoonallisuuden kehityksessä, koska se saa henkilön pyrkimään kohti ristiriidatonta ja tasapainoista tilaa. On huomattava, että yliherkkä henkilö saattaa käyttäytyä itsetuhoisesti tällaisen stressin akuutin vaiheen aikana. Irtautuminen sosiaalisen ympäristön asettamista normeista johtaa toisinaan henkilön eristäytymiseen ja eristetyksi tulemiseen, mikä kasvattaa henkilön riskiä vahingoittaa itseään.


title: Positiivinen disintegraatio

text: Dąbrowski puhui henkilön valistamisen yliherkkyydestä ja disintegratiivisista prosesseista ja itsepsykoterapian puolesta, jotta yliherkille henkilöille voitaisiin selittää asiayhteys, jonka avulla he voisivat ymmärtää voimakkaita tarpeita ja tunteitaan. Hän ehdotti myös yliherkkien henkilöiden tukemista heidän ponnisteluissaan kehittää ja löytää oma tyylinsä ja tapansa ilmaista itseään. Niin yliherkkien lasten kuin aikuistenkin on annettava kulkea omia polkujaan senkin kustannuksella, että he eivät enää sovi muiden, kuten perheen asettamien raamien sisään.


title: Positiivinen disintegraatio

text: Itsepsykoterapian ydin on sen tiedostaminen, että kukaan ei voi näyttää toiselle oikeaa polkua, jota hänen on kuljettava. Jokaisen onkin löydettävä oma polkunsa itse.


title: Positiivinen disintegraatio

text: Dąbrowski jakoi väestön viiteen osaan heidän saavuttamansa persoonallisuuden kehityksen tason mukaan. Tasojen ääripäitä, "ensimmäistä" ja "viidettä" eli viimeistä tasoa luonnehtivat psykologinen integraatio, harmonia ja henkilön sisäisten konfliktien puute.


title: Positiivinen disintegraatio

text: Ensimmäisellä tasolla henkilö ei – hieman yllättäen – juurikaan koe sisäisiä arvokonflikteja, koska tällöin käytännössä jokainen käyttäytymismalli on oikeutettu henkilön näkökulmasta: ne ovat joko hyväksi henkilölle itselleen (harmoniassa ensimmäisellä tasolla vallitsevan itsekeskeisyyden (egoismin) kanssa) tai ne ovat oikeutettuja henkilöä ympäröivän yhteisön näkökulmasta, jolloin henkilö siis ulkoistaa valintojen teon yhteisön vastuulle. Kummassakin tapauksessa henkilö käyttäytyy omasta näkökulmastaan kuin kuka tahansa muu henkilö ja tekee asioita, joita hänen yleisesti ”odotetaan tekevän”.


title: Positiivinen disintegraatio

text: Viimeisellä tasolla henkilö on vapaa sisäisistä arvoristiriidoista, koska hän on kehittänyt vahvan ja ympäristöstä riippumattoman aidon persoonallisuuden, jolloin hän toimii aina sisäisen vaistonsa ja muodostamansa arvohierarkian mukaisesti.


title: Positiivinen disintegraatio

text: On kuitenkin huomattava, että sekä ensimmäisellä että viimeisellä tasolla esiintyy luonnollisesti runsaasti "ulkoisia" konflikteja.


title: Positiivinen disintegraatio

text: Välissä olevat tasot – tasot kahdesta neljään – kuvailevat vaihtelevantasoisia psyykkisiä disintegraatioita ja varsinaista sairautta.


title: Positiivinen disintegraatio

text: Dąbrowski korosti sitä, että hänen kuvailemansa tasot kuvaavat heuristista mekanismia. Psyyken kehittymisen aikana voi esiintyä jopa kahden tai kolmen peräkkäisen tason ominaisuuksia yhtäaikaa. On tosin huomattava, että ne ovat ristiriidassa toistensa kanssa. Henkilön ilmentämien usean eri tason ominaisuuksien välinen ristiriita ratkeaa, kun yhden tason ominaisuudet ottavat muiden tason ominaisuudet täydelliseen hallintaansa tai jos muiden tasojen ominaisuudet väistyvät ja häviävät yhden tason ominaisuuksien tieltä.


title: Positiivinen disintegraatio

text: Ensimmäistä tasoa kutsutaan ensisijaisen integraation tilaksi. Tämän tason ihmiset toimivat usein ensisijaisesti biologisten impulssien ja vaistojen sekä sosiaalisen ympäristön vaikutteiden ohjaamana. Valtaosa ensimmäisen tason ihmisistä on yhdentynyt ympäristönsä tai sosiaalisen piirinsä kanssa. Dąbrowski kutsui heitä ”tavallisiksi ihmisiksi”. Monet näistä ihmisistä kuitenkin toimivat myös sekä vaistojen että opittujen käyttäytymismallien varassa.


title: Positiivinen disintegraatio

text: Dąbrowski jakoi ensimmäisen tason ihmiset kahteen ryhmään integraation tason perusteella. Hänen mukaansa ensisijaisen integraation taso on kääntäen verrannollinen henkilön mielen terveyteen – keskivertohenkilö ilmentää ensisijaista integraatiota kohtalaisesti, kun taas psykopaatti on vahvasti integroitunut ympäristöönsä.


title: Positiivinen disintegraatio

text: Ensimmäisen tason ihmisiä leimaa usein itsekkyys ja egosentrismi (sekä selkeä että piilevä) ja he etsivätkin henkilökohtaista tyydytystä ensisijaisesti. Henkilöt oikeuttavat toimintansa minäkeskeisen ajattelun kautta eli toisin sanoen noudattavat vahvasti paradigmaa ”tarkoitus pyhittää keinot”, toisinaan jättäen huomiotta keinojen vakavatkin nurjat puolet. Johtajahenkisinä pidetyt henkilöt ovat usein tällaisia henkilöitä.


title: Positiivinen disintegraatio

text: Suuri enemmistö ihmisistä ei koskaan murra ensisijaisen integraation tilaansa tai palaa siihen lyhyehkön disintegratiivisen jakson jälkeen (joka koetaan usein nuoruusiässä). Disintegraatiot voivat johtaa myös henkilön osittaiseen henkiseen kasvuun niin, että osa henkisistä toiminnoista siirtyy korkeammalle tai korkeammille tasoille, mutta osa jää alkuperäiselle tasolle.


title: Positiivinen disintegraatio

text: Toisen tason merkittävin ominaisuus on alustava, lyhyehkö ja usein intensiivinen ja syvä kriisi tai kriisien sarja. Kriisit ovat spontaaneja ja ilmenevät vain yhdellä tasolla. Kriiseillä on usein vaihtoehtoja, jotka voivat vaikuttaa erilaisilta, mutta jotka ovat lopulta samalla tasolla.


title: Positiivinen disintegraatio

text: Yksitasoinen disintegraatio ilmenee kehityksellisten kriisien, kuten murrosiän tai vaihdevuosien aikana, henkilöä rasittavan stressaavan ulkoisen tapahtuman käsittelyn tai psykologisten tai psykopatologisten tilojen, kuten hermostuneisuuden ja psykoneuroosien aikana. Se koostuu prosesseista, jotka sijaitsevat yhdellä rakenteellisella ja emotionaalisella tasolla. Yksitasoisen disintegraation aikana esiintyy automaattisia dynamismeja, joita henkilö kykenee tiedostamaan ja kontrolloimaan vain hieman.


title: Positiivinen disintegraatio

text: Samalla tasolla sijaitsevat eli horisontaaliset ristiriidat tuottavat ristiriitaisia tunteita ja hämmennystä: moni erilainen, mutta keskenään samanarvoinen valinta kiinnostaa henkilöä yhtä paljon, minkä seurauksena henkilö ajautuu päättämättömyyden tilaan. Jos persoonallisuuden kehittymistä ajavat voimat ovat tarpeeksi vahvoja, henkilö ajautuu eksistentiaaliseen kriisiin: sosiaaliset perusteet eivät enää selitä henkilön kokemuksia, eikä vaihtoehtoisia selityksiä ole. Olemassaoloa koskeva epätoivo hallitsee henkilön tunne-elämää tällaisen jakson aikana. Tilanteen ratkeaminen alkaa, kun henkilön yksilölliset arvot alkavat lopulta korvata sosiaaliselta ympäristöltä omaksuttuja, mekaanisen toiston juurruttamia arvoja. Nämä uudet, sisältäpäin kumpuavat arvot alkavat samalla integroitua henkilön juuri muodostumisensa aloittaneeseen sisäiseen arvojen hierarkiaan. Uudet arvot ovat usein ristiriidassa henkilön aikaisempien arvojen kanssa. Monet ”status quo” -tyyppiset selitykset asioille (”asiat ovat niin kuin ne ovat”), jotka on omaksuttu aikaisemmassa elämässä, kuten kouluaikana ja ympäröivältä sosiaaliselta yhteisöltä, romahtavat ja alistuvat henkilön tietoiseen, yksilölliseen kriittiseen tarkasteluun ja uudelleenarviointiin. Tällainen tutkiskelu aiheuttaa lisää konflikteja, jotka keskittyvät henkilön analyysiin hänen omista reaktioistaan maailmaan yleisellä tasolla ja henkilön omaan ja muiden käytökseen. Yleiset käyttäytymismallit ja vallitsevien sosiaalisen järjestyksen ja normien etiikka alkavat näyttää sopimattomilta, vääriltä tai tekopyhältä. Positiiviset, ympäristön normeja kyseenalaistavat sopeutumishäiriöt alkavat hallita persoonallisuutta.


title: Positiivinen disintegraatio

text: Tällaiset kriisit ja sopeutumishäiriöt merkitsivät Dąbrowskin mukaan vahvaa potentiaalia henkiseen kasvuun ja persoonallisuuden kehittymiseen vahvaksi ja eheäksi. Mielenterveys heijastaakin muutakin kuin vain harmoniaa ja myötämielisyyttä sosiaalisen ympäristön kanssa: siihen kuuluu myös varovainen, henkilökohtainen maailmaan ja omiin arvoihin kohdistuva tutkiskelu, joka johtaa yksilöllisen persoonallisuuden kehittymiseen.


title: Positiivinen disintegraatio

text: Toinen taso on siirtymäjakso, jolle ei jäädä pysyvästi. Dąbrowskin mukaan toista tasoa seuraa aina siirtyminen eteen- tai taaksepäin – joko uudelleenintegroituminen ympäristöön eli palaaminen edelliselle, rajoittuneen persoonallisuuden tasolle, siirtyminen korkeammille tasoille persoonallisuuden kehityksessä tai ajautuminen psykoosiin tai itsemurhaan.


title: Positiivinen disintegraatio

text: Siirtymiseen tältä tasolta seuraavalle tasolle kuuluu perustavanlaatuinen muutos, joka vaatii ilmiömäisen määrän energiaa. Jakso on persoonallisuuden kehityksen käännekohta, josta on suunta vain joko taantumisen tai kehittymisen suuntaan. Dąbrowskin kuvailemien kolmen tekijän (ensimmäinen, toinen ja kolmas tekijä) välinen kamppailu heijastelee tätä siirtymällistä kriisiä: ”Seuraanko "vaistojani" (ensimmäinen tekijä), "minulle opetettua maailmankuvaa" (toinen tekijä) vai "sydämeni ääntä" (kolmas tekijä)?” Vastaus on muuttaa henkilön primitiiviset vaistot (automaattiset reaktiot, kuten viha) positiiviseksi motivaatioksi: käyttää tunteita toimintaa ohjaavana peräsimenä ja energian lähteenä, joiden avulla vastustaa pinttyneitä ja ympäristöltä omaksuttuja vastauksia, etsii omaa totuuttaan ja kuuntelee omaa sisintään, mitä tulisi tehdä.


title: Positiivinen disintegraatio

text: Kolmas taso kuvailee uudentyyppisen ristiriidan: vertikaalinen ristiriita kahden vaihtoehdon välillä, jotka eivät ole vain erilaisia, vaan jotka sijaitsevat myös eri tasoilla. Toinen vaihtoehdoista on ikään kuin korkeammalla ja toinen sitä matalammalla tasolla. Tällaiset pystysuuntaiset ristiriidat syntyvät, kun henkilö tarkastelee ja havainnoi ylempiä valintoja elämässään vasten alempia valintoja. Henkilö ikään kuin katsoo asioita ”tuhannetta kertaa”, mutta huomaakin yhtäkkiä tarkastelevansa asiaa eri tavalla kuin aikaisemmin – kuin uusin silmin, mikä saa aikaan muutoksen. Henkilö ei voi enää vain palata taaksepäin elämässä ja nähdä asioita samalla tavalla kuin aikaisemmin. Dąbrowski kutsui tätä tarkastelun pystysuuntaista ulottuvuutta monitasoisuudeksi. Monitasoisuus kuvastaa henkilön tulemista vähittäin tietoiseksi ”ylempien valintojen mahdollisuudesta” ja sitä seuraavasta kontrastista ylemmän ja alemman välillä elämässä. Tällaiset pystysuuntaiset vertailut usein havainnollistavat alemmalla tasolla sijaitsevan henkilön varsinaisen käytöksen kontrastia kuviteltuihin ideaaleihin ja tavoitteisiin ja niiden vaihtoehtoihin.


title: Positiivinen disintegraatio

text: Dąbrowski oli vakuuttunut, että aidot henkilöt pitäisivät selvänä juuri ylempien valintojen polun seuraamista, joka taas johtaa edellisellä tasolla vallinneiden sekoittuneiden tunteiden ja päättämättömyyden tilan raukeamiseen, koska valinnan vaikeus vaihtoehtojen välillä häviää. Jos henkilön sitä seuraava varsinainen käytös ei saavuta tavoiteltua tasoa, sitä seuraa usein sisäinen epäharmonia ja tarve tarkastella ja uudelleenjäsentää elämää, joka johtaa lopulta ideaalin tason saavuttamiseen. Siksi monitasoisuus kuvaa uudentyyppistä ja voimakasta ristiriitaa – ristiriitaa, joka "johtaa kehitykseen".


title: Positiivinen disintegraatio

text: Pystysuuntaiset ristiriidat ovat kriittisessä osassa prosessissa, joka johtaa ympäristön vaikutteista vapaaseen persoonallisuuteen ja sen huomattavaan kehittymiseen. Jos henkilö aikoo saavuttaa korkeamman henkisen tason, muutoksen monitasoisuuteen (ja sen myötä pystysuuntaisiin ristiriitoihin) täytyy tapahtua. Jos taas henkilöllä ei ole riittävästi kehityksellistä potentiaalia siirtyä monitasoiselle asteelle, hän palaa lopulta kriiseistä edelliselle tasolle, josta hän palaa edelleen ensimmäiselle tasolle ja uudelleenintegroituu ympäristöönsä. Kun henkilö siirtyy monitasoiselle asteelle, vaakasuuntainen (yksitasoinen), ärsyke-vaste-tyyppinen malli elämästä korvautuu pystysuuntaisella ja hierarkkisella analyysillä. Vähitellen syntyvä yksilöllinen arvopohja ankkuroi pystysuuntaisen näkökulman ja analyysin eri tasoilla sijaitsevien vaihtoehtojen välillä kiinteäksi osaksi henkilön persoonallisuutta, jonka seurauksena hän alkaa kokea kaikki tapahtumat suhteessa omiin ihanteisiinsa, joita kohti hän pyrkii. Nämä henkilökohtaiset ihanteet muodostavat yhdessä ihannepersoonallisuuden: sen, miten henkilö haluaa elää elämäänsä. Koska henkilö suhteuttaa ja vertailee kokemuksiaan monitasoiseen, pystysuuntaiseen näkökulmaan, alempien valintojen suosimisesta tulee mahdotonta, kun ylempi vaihtoehto on saatavilla tai kun se on kuviteltavissa.


title: Positiivinen disintegraatio

text: Neljännellä tasolla henkilö alkaa kontrolloida täysin omaa henkistä kehitystään. Kolmannen tason vastentahtoinen, spontaani kehitys korvautuu tarkoituksenmukaisella, tietoisella ja itseohjatulla tarkastelulla elämästä monitasoisesta näkökulmasta. Tason saavuttaminen merkitsee kolmannen tekijän todellista ilmestymistä, jota Dąbrowski kuvaili ”tietoisiksi valinnoiksi ja arvottamiseksi, jonka perusteella henkilö hyväksyy tai hylkää asioita ja ominaisuuksia itsessään ja ympäristössään”. Henkilö arvioi tietoisesti uskomuksiaan ja pyrkii korvaamaan alemmat, automaattiset ja ympäristöltä omaksutut näkökulmat, kannat ja reaktiot varovaisesti arviointi- ja läpikäyntiprosessin läpikäyneillä valituilla ihanteilla. Henkilön käytös alkaa heijastella näitä arvoja enenevissä määrin. Käytöksestä tulee vähemmän reagoivaa, automaattista ja tarkoituksenmukaisempaa, koska myös käytös alistuu henkilön valitsemien ihanteiden vaikutusvaltaan.


title: Positiivinen disintegraatio

text: Persoonallisuudessa vallitseva tietoinen sisäistämisprosessi tarkastelee sosiaalisia normeja ja hyväksyy niistä ne, jotka tuntuvat henkilöstä oikeilta ja sopivilta. Vastaavasti sopimattomaksi arvioidut normit hylätään ja/tai korvataan itse havainnoiduilla ylemmillä vaihtoehtoisilla arvoilla. Sosiaalinen asennoituminen heijastelee syvää vastuun tunnetta, joka perustuu sekä älyllisiin että tunteellisiin tekijöihin. Korkeimmilla tasoilla ”henkilöt tuntevat syvää vastuuta siitä, että oikeus toteutuisi ja että ihmisiä suojeltaisiin harmeilta ja vääryyksiltä, ja tällainen vastuun tunne valtaisi lähes kaiken elämässä”. Tällainen näkökulma on tulos elämän kokemisesta suhteessa henkilön sisäiseen arvohierarkiaan (monitasoiseen katsantoon) ja sitä seuraavaan arvostukseen sen potentiaalista, millaista elämä voisi olla, millaista sen tulisi olla ja millaista se on. Eriävä näkökulma asioista alemmille tasoille jääneiden kanssa ilmenee intohimoisina ja vahvoina tekoina ihanteellisen maailman saavuttamisen puolesta.


title: Positiivinen disintegraatio

text: Koska korkeamman tason saavuttaneilla henkilöillä on aito näkemys asioista, he nostavat myös ympäristönsä tasoa. Sosiaalisuus ei tässä yhteydessä tarkoita vain jo olemassaolevan sosiaalisen järjestyksen tukemista. Jos sosiaalinen järjestys ilmentää alempia arvoja, sen tukeminen olisi sen heijastelua ja näin ollen Dąbrowskin mukaan ”negatiivista sääntelyä”, joka on ensimmäisen tason ominaisuus. Tässä yhteydessä sosiaalisuus onkin hienovaraista sosiaalisten suhteiden kehittämistä ylempien arvojen pohjalta. Sen myötä syntyneet asemat ja tilat ovat usein ristiriidassa alempia arvoja toteuttavan yhteisön kanssa (positiivinen sääntelystä irtautuminen). Toisin sanoen irtautuminen tällaisen yhteisön arvoista on positiivinen ominaisuus.


title: Positiivinen disintegraatio

text: Viidennellä tasolla henkilö uudelleenintegroituu ympäristöönsä, mutta ei omaksukaan vaikutteita siltä, vaan hänen kehittämänsä sisäinen harmonia ja yksilöllinen, tietoisen ja varovaisen jatkuvan tarkastelun ja arvioinnin alla oleva sisäinen arvojen hierarkia toimivat edelleen peräsimenä ja energianlähteenä. Henkilön käytös vastaa hänen tavoittelemaansa ihannetilaa, jonka seurauksena sisäisiä konflikteja ei juurikaan esinny ja henkilö saavuttaa "sisäisen rauhan".


title: Positiivinen disintegraatio

text: Viidettä tasoa kuvaa luova ilmaisuvoima. Henkilön energia suuntautuu vahvasti luovaan ongelmanratkaisuun ja taiteeseen, ja hän ilmentävää mitä jaloimpia ja hienoimpia ominaisuuksia ja vahvuuksia. Henkilön mahdollisesti harrastama taiteellinen ilmaisu vangitsee taiten hienoimmatkin vivahteet henkilön sisäisessä rikkaassa tunne-elämässä ja perustuu syvään empatiaan ja kykyyn ymmärtää kohdetta läpikotaisesti. Teokset käsittelevät usein ihmisten kärsimystä ja uhrauksia. Ne saattavat olla myös hyvin visionäärisiä, uniikkeja ja hienostuneita, koska henkilöt ovat täysin vapaita ympäristön rajoitteista eivätkä he epäröi paneutua ja uhrautua elämäntehtävänsä puolesta.


title: Positiivinen disintegraatio

text: Tason saavuttaneet henkilöt säteilevät energiaa ja etenevät ympäristössään ja yhteiskunnassa esimerkiksi politiikan, filosofian, uskonnon ja tieteen saroilla. He ovat vahvoja, aitoja ihmisiä, jotka ovat kehittäneet persoonallisen näkemyksen elämästä ja toteuttavat sitä intohimoisesti vuorovaikutuksessa ympäristönsä kanssa.


title: Škoda 14Tr

text: Škoda 14Tr on Škodan valmistama ja Tšekin (entisen Tšekkoslovakian) johdinautomalli, jota valmistettiin vuosina 1980–2004.


title: Škoda 14Tr

text: Škoda 14Tr -johdinauto on kulmikas, kaksiakselinen, korkealattiainen ja tyristorisäätöinen standardi johdinauto. Siinä on kolme ovea (joissain yksittäisissä malleissa kaksi ovea) ja ikkunoissa isot suorakaiteenmuotoiset ikkunaluukut. Nahka- tai kangaspäällysteiset istumapaikat ovat ajosuuntaa kohti. Etuosassa on kulmikkaat ajovalot.Kylmän sodan aikana Škodan tehtaan valmistamien ovaalinmuotoisten Škoda 7Tr, 8Tr ja 9Tr -johdinautojen jälkeen oli aika siirtyä Škodan tehtaalla pikkuhiljaa vähän uudempiin malleihin. Niin lopulta valmistui Škoda 14Tr, jonka ensimmäiset prototyypit oli valmistettu jo 1970-luvulla. Škoda 14Tr -johdinauton edeltäjä Škoda 9Tr on ovaalinmuotoinen ja pyöreälamppuinen. Niitä valmistettiin kaksi- ja kolmiovisina. 9Tr-mallia on käytetty myös Norjan Bergenissä. 9Tr-mallin ensimmäiset prototyypit valmistettiin jo 1950-luvulla ja mallia valmistettiin virallisesti vuosina 1961-1983. 9Tr-mallin nivelversio eli 10Tr-mallin projekti jäi toteuttamatta, vaikka mallia suunniteltiin 1950-luvulla. T 11 Karosa -johdinauto oli vain kokeiltiin yksittäisissä johdinautokaupungeissa ja mallin runko pohjautui Karosa-linja-automalliin. 13Tr-mallin projekti jäi toteuttamatta, kun 1970-luvulla ja 1980-luvun alussa dieselbussia pidettiin Euroopassa kätevämpänä joukkoliikennevälineenä. Myöhemmin 1970-luvun lopussa 14Tr-mallin projektityöt jatkuivat, kunnes vuonna 1980 ensimmäiset viralliset mallit otettiin käyttöön Keski- ja Itä-Euroopassa. Ihan ensimmäinen Škoda-johdinautomalli Škoda 1Tr valmistettiin vuonna 1936. 1970- ja 1980-luvulla valmistetut Sanos-johdinautot olivat varustettu Škodan elektroniikalla.


title: Škoda 14Tr

text: Vuonna 1996 alettiin valmistaa vähän hienompia Škoda 14Tr -johdinautoja, jotka pohjautuvat alkuperäiseen malliin. Uudemmat julkaisumallit eli M-mallit olivat varustettu Medcom-elektroniikalla, minkä vuoksi ne eivät olleet enää tyristorisäätöisiä. Škoda 14Tr -johdinauton modernimpi versio eli M-malli käyttää nimeä Škoda 14TrM. Malli onkin ulkoasultaan hieman modernimpi, esimerkiksi ulkopuolella johdinauton etuikkunan ja keulan yläpuolella on elektroninen näyttötaulu. Kyseinen malli oli liikenteeseen hankittavaksi kalliimpi kuin alkuperäinen Škoda 14Tr.


title: Škoda 14Tr

text: Škoda 14Tr -johdinauton nivelversio samasta aiheesta ja osittain sen seuraaja on Škoda 15Tr. Se on pidempi, sillä on neljä ovea ja sen vaunuosat on yhdistetty nivelellä. Sitä valmistettiin vuosina 1988–2004. Kyseessä oli ensimmäinen Škodan niveljohdinauto, kun 10Tr-nivelmallin projekti jäi toteuttamatta. Ensimmäiset prototyypit valmistettiin jo 1980-luvun alussa. Nivelmallista alettiin myös vuonna 1996 valmistaa myöhäisempiä ja uudempia malleja eli Škoda 15TrM -johdinautoja Medcom-elektroniikalla. Kahdella nivelellä yhdistetyn kuusiovisen 16Tr-mallin projekti jäi toteuttamatta ja siitä olisi tullut vielä 14Tr ja 15Tr -malleja vielä pidempi ajoneuvo.


title: Škoda 14Tr

text: Škoda 14Tr -mallin jälkeen valmistettiin Škoda 17Tr Karosa -johdinautoja. Kyseinen malli on Škoda 14Tr -mallin virallinen seuraaja. Niitä valmistettiin vain 20 kappaletta Ostravaan ja muutama kappale Debreceniin. Mallin nivelversio eli 18Tr-mallin projekti jäi toteuttamatta. Malli pohjautuu Karosa-linja-automalleihin. Karosa oli Tshekin yhtiö, joka valmisti linja-autoja vuosina 1960-2013. Vuosina 1995-2004 valmistettiin Škodan ensimmäinen matalalattiainen Škoda 21Tr -johdinauto. Škoda 24Tr Irisbus -johdinautoja alettiin valmistaa vuodesta 2004 lähtien. Tähän saakka viimeisin virallinen Škoda-johdinauto on Škoda 31Tr SOR -niveljohdinauto SOR-elektroniikalla 2010-luvun alkupuolelta. Vuodesta 2015 lähtien valmistetut Ikarus Tr187 Škoda -niveljohdinautot on varustettu Škodan elektroniikalla. Ne ajaavat tällä hetkellä vain Budapestissa ja Szegedissä.


title: Škoda 14Tr

text: Škoda 14Tr -johdinautoa vietiin Neuvostoliiton ja muiden itäblokin maiden johdinautokaupunkeihin. Malli menestyi hyvin, kuten sen edeltäjänsä Škoda 9Tr. Lukuisten itäblokin johdinautokaupunkien lisäksi Škoda 14Tr -johdinautoa vietiin esimerkiksi USAn San Fransiscoon ja Daytoniin, jossa ne rakennettiin kokonaan uudelleen niin sisältä kuin ulkoakin.


title: Fagoniat

text: Fagoniat ("Fagonia") on kuivakkokasvisuku, joka kuuluu mehikorvakasvien heimoon (Zygophyllaceae).


title: Fagoniat

text: Fagoniat ovat harvahaaraisia, lähes pensasmaisia, yksi- tai monivuotisia ruohoja. Lehdet sijaitsevat vastakkain ja ovat yksinkertaisia tai sormilehdykkäisiä; lehdyköitä on 1–7 ja ne ovat ehyitä ja teräväkärkisiä. Korvakkeet ovat usein piikkimäisiä. Kukat sijaitsevat yksittäin lehtihangoissa ja ovat perällisiä, säteittäisiä ja viisilukuisia. Teriö on väriltään ruusunpunainen, purppuraan vivahtavan vaaleanpunainen, violetti tai harvoin keltainen. Pohjuskehrä on vähäpätöinen. Verholehtiä on viisi, ja ne ovat erillisiä, teräväkärkisiä, limittäisiä, karisevia tai pysyviä. Terälehtiä on myös viisi ja ne ovat erillisiä, kynnellisiä ja karisevia. Heteitä on kymmenen, ne ovat erillisiä ja kiinnittyvät kehrään, ja niiden palhot ovat lankamaisia, lisäkkeettömiä ja ponnet pitkänomaisia. Sikiäin on kehänalainen ja koostuu viidestä emilehdestä. Kussakin sen viidessä lokerossa on kaksi pystyä siemenaihetta. Vartalo on kulmikas, luotti yksinkertainen. Hedelmä on viisisärmäinen, pyramidimainen tai pallomainen kota, joka avautuu väliseiniään pitkin viideksi, yksisiemeniseksi osaksi. Siemenet ovat pystyjä, leveän pitkänomaisia, ja niissä on kova endospermi, limautuva kuori, suora alkio ja soikeat sirkkalehdet.


title: Fagoniat

text: Fagoniat kasvavat aavikoilla ja kuivilla alueilla Lounais-Aasiasta Etu-Intian niemimaalle ulottuvalla alueella, Välimerenmaissa, Lounais-Afrikassa, Chilessä ja Yhdysvaltain ounaisosassa.


title: Fagoniat

text: Fagonioita tunnetaan noin 45 lajia. Tunnetuin niistä on neulafagonia ("Fagonia cretica").


title: Álvaro Mejía (pyöräilijä)

text: Álvaro Mejía Castrillón (s. 19. tammikuuta 1967 Santa Rosa de Cabal) on kolumbialainen maantiepyöräilijä, joka kilpaili ammattilaisena 1989–1997. Hän edusti Manzana Postóbon -joukkuetta 1989–1992, Motorolaa 1993–1996 ja Petróleos de Colombia - Energía Pura -joukkuetta 1997.


title: Álvaro Mejía (pyöräilijä)

text: Mejía voitti Ranskan ympäriajon nuorten kilpailun 1991. Hän voitti Katalonian ympäriajon kokonaiskilpailun 1993 kukistettuaan Maurizio Fondriestin seitsemällä sekunnilla.


title: Álvaro Mejía (pyöräilijä)

text: Lähteet: Cycling Archives, Cyclingbase, Pro Cycling Stats


title: Night Ranger

text: Night Ranger on yhdysvaltalainen hard rock -yhtye. Yhtye on myynyt kymmeniä miljoonia albumeja Pohjois-Amerikassa 1980- ja 1990-luvulla.


title: Night Ranger

text: Night Rangerin juuret ulottuvat Rubicon -yhtyeeseen, missä laulaja-basisti Jack Blades, kitaristi Brad Gillis ja rumpali Kelly Keagy olivat jäseniä. Rubiconin hajottua vuonna 1979 Blades, Gillis ja Keagy perustivat hard rock -trion, jonka nimeksi valittiin "Stereo". Kitaristi Jeff Watson ja kosketinsoittaja Alan Fiztgerald täydensivät kokoonpanon. Stereo vaihdettiin "Rangeriksi" ja lopulta Night Rangeriksi.


title: Night Ranger

text: Night Rangerin debyyttialbumi "Dawn Patrol" julkaistiin vuonna 1982 Boardwalk Recordsin kautta. "Dawn Patrol" sai hyvän vastaanoton ja albumin ensimmäinen single "Don't Tell Me You Love Me" nousi paikalle 40. Billboardin Hot 100 -listalla. Night Ranger toimi lämmittäjänä Ozzy Osbournelle. Kitaristi Brad Gillis soitti ennen albumin julkaisua Osbournen kokoonpanossa auttaen päättämään kiertueen Randy Rhoadsin kuoltua Maaliskuussa 1982. Gillis on kitaristina Osbournen live-albumilla "Speak of the Devil".


title: Night Ranger

text: Yhtyeen toinen albumi "Midnight Madness" julkaistiin vuonna 1983 uuden levytysyhtiön MCA Recordsin kautta. Single "Sister Chistian" nousi paikalle 4. Hot 100 -listalla. "Sister Christian" on Night Rangerin tunnetuin kappale ja yksi melodisen rockin parhaita balladeja. Kolmas albumi julkaistiin vuonna 1985, nimeltään "Seven Wishes". Kyseinen albumi jatkoa Night Rangerin menestyksekästä tietä ja yhtye sai kansainvälistä huomiota.


title: Night Ranger

text: Neljännen albumin "Big Life" vuonna 1987 tuotti David Foster, mutta albumi ei saavuttanut aikaisempien myyntilukuja. Fitzgerald lähti yhtyeestä ennen kuin viidennen albumin nauhoitukset alkoivat. Night Rangerin uudeksi kosketinsoittajaksi valittiin Jesse Bradman. Viides albumi "Man in Motion" julkaistiin seuraavana vuonna. Vuonna 1989 Blades jätti yhtyeen muodostaakseen Damn Yankeesin. Gillis ja Keagy jatkoivat Night Ranger -nimen alla uuden laulajan Gary Moonin kanssa. Watson oli lähtenyt myös yhtyeestä. Uudella kokoonpanolla Night Ranger teki kuudennen studioalbumin vuonna 1995, jolla kosketinsoittimia soitti David Zaijcek.


title: Night Ranger

text: Blades palasi Night Rangeriin vuonna 1996, joka lopulta johti alkuperäisen kokoonpanon palaamiseen. Kokoonpano Blades, Gillis, Watson, Fitzgerald ja Keagy teki kaksi studioalbumia, "Neverland" ja "Seven", vuosina 1997 ja 1998. Vuonna 2003 Fitzgerald lähti yhtyeestä. Hänet korvasi Michael Lardie. Vuoden 2007 "Hole in the Sun" -albumi oli viimeinen, jolla Watson soitti. Reb Beach korvasi hänet tulevaa kiertuetta varten. Kiertueen jälkeen molemmat sekä Beach että Lardie lähtivät. Night Rangerin uudet jäsenet olivat kitaristi Joel Hoekstra ja kosketinsoittaja Christian Cullen. Cullenin ura yhtyeessä ei kestänyt pitkään, ja pian hänen paikalleen tuli Eric Levy.


title: Night Ranger

text: Seuraava albumi "Somewhere in California" julkaistiin vuonna 2011 Frontiers Recordsin kautta. Uusin albumi "High Road" julkaistiin kesällä 2014 ja albumin julkaisun yhteydessä kerrottiin uuden kitaristin, Keri Kellin tulosta yhtyeeseen Hoekstran lähdön jälkeen. Yhtyeen uusin albumi "Don't Let Up" julkaistiin keväällä 2017.


title: Jari Tomppo

text: Jari Tomppo (s. 16. helmikuuta 1966 Virolahti) on suomalainen ultrajuoksija. Hän asuu Kaarinassa.


title: Jari Tomppo

text: Tomppo rikkoi ensimmäisenä suomalaisena 250 km:n rajan 24 tunnin juoksussa 8.–9. syyskuuta 2012 Puolassa järjestetyssä lajin yhdistetyssä MM- ja EM-kilpailussa ja sijoittui tuloksella 252,250 km EM-kilpailussa neljänneksi ja MM-kilpailussa kuudenneksi. Nämä ovat parhaat suomalaisen saavuttamat henkilökohtaiset sijoitukset 24 tunnin juoksun MM- ja EM -kilpailuissa.


title: Niskoittelu poliisia vastaan

text: Niskoittelu poliisia vastaan on Suomessa rikos. Rikoslain (RL 16:4) mukaan niskoitteluun poliisia vastaan syyllistyy henkilö, joka jättää noudattamatta poliisin antaman käskyn tai kiellon, kieltäytyy antamasta henkilötietojaan, jättää noudattamatta poliisimiehen merkin tai määräyksen kulkuneuvon pysäyttämiseksi tai siirtämiseksi, laiminlyö avustamisvelvollisuutensa, hälyttää poliisin aiheettomasti tai vaikeuttaa poliisin toimintaa antamalla vääriä tietoja. Teoista tuomitaan sakkoa tai vankeutta enintään kolme kuukautta. Rikoslain kokonaisuudistuksen periaatteiden mukaisesti vankeusuhkaisista rikossäännöksistä säädetään rikoslaissa eikä poliisilaissa, jonka säännösten rikkomisesta on kyse.


title: Niskoittelu poliisia vastaan

text: Poliisilla on poliisilain perusteella oikeus antaa tarpeellisia käskyjä ja kieltoja. Tällaisten käskyjen ja kieltojen rikkominen on kriminalisoitu rikoslaissa. Rikoslain mukaan on myös rangaistavaa kieltäytyä antamasta henkilötietojaan, joiden antamisesta niin ikään säädetään poliisilaissa. Poliisilla on oikeus saada tiedot henkilön nimestä, henkilötunnuksesta (jos se puuttuu, on annettava tieto syntymäajastaan), kansalaisuudesta ja paikasta, josta on tavoitettavissa. Väärien tai harhaanjohtavien tietojen antajaa koskeva rikossäännös on nimeltään väärän henkilötiedon antaminen.


title: Niskoittelu poliisia vastaan

text: Poliisille kuuluvan tehtävän suorittamiseksi hän saa määrätä kulkuneuvon pysäytettäväksi, siirtää sen tai määrätä sen siirrettäväksi. Pysäytyksen perusteena voi olla etsintäkuulutetun tai muun kiinniotettavan henkilön tavoittaminen, kulkuneuvon käytön valvonta, rajatarkastus, järjestyksen ja turvallisuuden ylläpitäminen, rikoksen estäminen tai rikoksen selvittäminen. Jos henkilö jättää noudattamatta tähän liittyvän poliisin antaman merkin tai määräyksen, hän syyllistyy niskoitteluun.


title: Niskoittelu poliisia vastaan

text: Niskoitteluun syyllistyy myös, jos laiminlyö avustamisvelvollisuutensa. Jokaisella 18–54-vuotiaalla on velvollisuus päällystöön kuuluvan poliisimiehen antaman määräyksen mukaan avustaa poliisia kadonneen etsinnässä, ihmisen pelastamisessa hengenhädästä, loukkaantuneen auttamisessa, suuren omaisuusvahingon torjumisessa ja ympäristöhaitan torjumisessa. Avustamisvelvollisuutensa laiminlyöjää ei kuitenkaan tuomita niskoittelusta, jos laiminlyönti voidaan katsoa heitteillepanoksi tai pelastustoimen laiminlyönniksi, jolloin rangaistus määrätään niiden mukaan.


title: Niskoittelu poliisia vastaan

text: Niskoitteluksi poliisia vastaan katsotaan myös poliisin aiheeton hälyttäminen ja poliisitoiminnan vaikeuttaminen antamalla vääriä tietoja. Syyllisyys edellyttää aktiivista toimintaa. Yleensä tällaisen teon pontimena on ilkivaltainen kiusanteko poliisille tai tietoinen poliisitoiminnan vaikeuttaminen esimerkiksi hälyttämällä poliisi toisaalle kuin missä rikosta parhaillaan tehdään. Niskoitteluksi katsotaan myös tahallinen väärien tietojen antaminen poliisille. Tällä taataan se, että poliisi saa luotettavia tietoja muulloinkin kuin kuulustellessaan todistajaa. Niskoittelusäännös kuitenkin syrjäytyy tapauksissa, joissa väärien tietojen antamista voidaan rangaista muulla perusteella. Kyseeseen voi tulla muun muassa perätön lausuma viranomaismenettelyssä, väärä ilmianto, rikoksentekijän suojeleminen, todistusaineiston vääristeleminen, väärän henkilötiedon antaminen, väärän todistuksen antaminen viranomaiselle tai sakkovilppi.


title: Niskoittelu rajavartiomiestä vastaan

text: Niskoittelu rajavartiomiestä vastaan on Suomessa rikos. Rikoslain (RL 16:4a) mukaan niskoitteluun rajavartiomiestä vastaan syyllistyy henkilö, joka ei noudata rajavartijan toimivaltansa rajoissa antamaa käskyä tai kieltoa, kieltäytyy antamasta hänelle henkilötietojaan, kieltäytyy noudattamasta hänen antamaansa merkkiä liikenteen ohjaamiseksi tai kulkuneuvon pysäyttämiseksi, ei noudata meripelastusjohtajan antamaa kieltoa tai määräystä tai hälyttää aiheettomasti rajavartijan tai vaikeuttaa hänen toimintaansa. Teosta voidaan tuomita sakkoon tai vankeuteen enintään kolmeksi kuukaudeksi. Niskoittelusäännös on toissijainen eli jos muualla lainsäädännössä säädetään teosta ankarampi rangaistus, noudatetaan tällaista lainkohtaa. Ankarampaan rangaistukseen voidaan tuomita esimerkiksi väärän henkilötiedon antamisesta (rikoslain 16 luvun 5 pykälä) ja väärän todistuksen antamisesta viranomaiselle (rikoslain 16 luvun 8 pykälä). Niskoittelusäännös sisältyi aiemmin lakiin rajavartiolaitoksesta (320/1999, 66 §), mutta uuteen rajavartiolakiin (578/2005) sitä ei enää otettu, vaan säännös siirrettiin uusitussa muodossa rikoslakiin.


title: Starnberginjärvi

text: Starnberginjärvi (saks. "Starnberger See". vuoteen 1962 Würmsee) on järvi Baijerissa, 25 kilometriä Münchenistä lounaiseen. Se on Bodenjärven, Müritzin, Chiemseen ja Schweriner Seen jälkeen Saksan viidenneksi suurin järvi. Suuren keskimääräisen syvyytensä ansiosta se on kuitenkin Saksan toiseksi runsasvetisin järvi. Järven alue ei kuulu mihinkään kuntaan, mutta se kuuluu Starnbergin piirikuntaan.


title: Starnberginjärvi

text: Starnberginjärveä ympäröivät kunnat Starnberg, Berg, Münsing, Seeshaupt, Bernried, Tutzing, Feldafing ja Pöcking.


title: Starnberginjärvi

text: Starnberginjärvi tunnettiin vuoteen 1962 asti nimellä Würmsee. Nimi juontuu järvestä laskevasta Würmjoesta. Järvi tunnetaan myös nimellä "Fürstensee", mikä johtuu sen siteistä Wittelsbachin kuninkaalliseen sukuun. Baijerin kuningas Ludvig II hukkui Starnberginjärveen vuonna 1886.


title: Pekka Rantala

text: Pekka Rantala (s. 21. tammikuuta 1966) on suomalainen yritysjohtaja. Hän on ollut Rovio Entertainmentin toimitusjohtaja vuoden 2015 alusta. Sitä ennen hän työskenteli Hartwallilla toimitusjohtajana ja aiemmin muun muassa Fazerilla ja Nokialla.


title: Jokamiehenoikeus

text: Jokamiehenoikeuksilla tarkoitetaan jokaisen oikeutta nauttia luonnosta ja hyödyntää sitä riippumatta alueen omistussuhteista. Luonnon käyttämiseen jokamiehenoikeuksien sallimissa rajoissa ei siis tarvita maanomistajan eikä maan haltijan lupaa, eikä jokamiehenoikeuksien käyttämisestä tarvitse maksaa.


title: Jokamiehenoikeus

text: Jokamiehenoikeuksia on Suomen lisäksi ainakin Ruotsissa, Norjassa ja Islannissa sekä Skotlannissa. Tarkat säännökset vaihtelevat maasta maahan. Monissa Euroopan maissa luonnossa liikkuminen vaatii pääsääntöisesti maanomistajan luvan, ja monissa niissäkin maissa, joissa pääsääntöisesti maanomistajan lupaa ei tarvita liikkumiseen luonnossa, maanomistaja voi kieltää liikkumisen. Jos maanomistaja kutsuu paikalle poliisin, voi toinen osapuoli saada piharauhan rikkomisen vuoksi pahimmassa tapauksessa sakot lainsäädännön katsomalla tavalla.


title: Jokamiehenoikeus

text: Jokamiehenoikeuksiin sisältyy aina vaatimus niiden harmittomuudesta: oikeutta ei saisi käyttää haittaa tai häiriötä tuottavalla tavalla. Erityisesti on huolehdittava, ettei kenenkään kotirauhaa rikota. Luonnossa ei saa tehdä mitä hyvänsä, eikä kaikkea saa tehdä missä hyvänsä. Kunkin maan luonto on jokaisen maan omaa kansallisomaisuutta, jota tulee suojella ja kunnioittaa.


title: Kelhunlammi

text: Kelhunlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueeseen.


title: Kelhunlammi

text: Järven pinta-ala on 11,1 hehtaaria ja sen pituus on 600 metriä ja leveys 250 metriä. Siihen laskee muutama suo-oja. Järven luusua sijaitsee järven kaakkoisrannalla, josta saa alkuunsa 1,7 kilometriä pitkä oja Oksjärveen.


title: Kelhunlammi

text: Järven rantaviiva on 1,5 kilometriä pitkä, ja sen ranta on pääosin moreeni- ja kalliopohjaista metsämaaston ympäröimää suota. Pohjoisrantaa kiertää harju, joka kulkee Oksjärven suunnalta Liukonlammin eteläpuolelle. Harjun pohjoispuolelle jää pieni, lähes umpeen kasvanut ja nimetön lampi, joka laskee Kelhunlammiin. Rannoille on rakennettu neljä loma-asuntoa ja lähellä sijaitsee maatila. Näille johtaa tiet Kuivajärven rannalta Hykkilästä.


title: Kelhunlammi

text: Vuoden 1855−1856 Kalmbergin kartastossa järven nimi kirjoitettiin ”Källkujärvi”. Se oli tuolloin asumaton, eikä sen rannoille ollut vielä raivattu niittyjä. Vuoden 1884 Senaatin kartastossa järven nimi oli kirjoitettu ”Kelloluihtajärvi” ja sen korkeus merenpinnasta oli 56,4 saschenia. Järven eteläpuolelle oli rakennettu nykyinen tie, jonka varrella sijaitsivat monet nykyisetkin talot. Kulmakunnan nimiä ovat olleet Leppäsilta tai Nummenpää.


title: Yksityistie

text: Yksityistie eli yksityinen tie on tie, jonka omistaa ja jota ylläpitää jokin muu toimija kuin julkinen valta. Yksityisiä teitä omistavat ja ylläpitävät esimerkiksi yksityishenkilöt tai näiden yhteenliittymät ja yritykset.


title: Yksityistie

text: Suomessa yksityisteitä, joihin lasketaan kuuluviksi metsäautotiet, on yhteensä suunnilleen 360 000 kilometriä ja ne muodostavat noin 80 prosenttia koko tiekannasta.


title: Vuoi Biret-Maaret, vuoi!

text: Vuoi Biret-Maaret, vuoi! on saamelaisen Nils-Aslak Valkeapään albumi vuodelta 1974.


title: Vuoi Biret-Maaret, vuoi!

text: Kaikki kappaleet säveltänyt Nils-Aslak Valkeapää.


title: Soapy Water and Mister Marmalade

text: Soapy Water and Mister Marmalade on englantilaisen punk rock -yhtye Sham 69:n albumi vuodelta 1995.


title: Soapy Water and Mister Marmalade

text: Kaikki kappaleet säv. Jimmy Pursey jollei toisin mainita.


title: Raw to the Bone

text: Raw to the Bone on englantilaisen Wishbone Ash -yhtyeen albumi vuodelta 1985.


title: Raw to the Bone

text: Kaikki kappaleet säv. Wishbone Ash ellei toisin mainita.


Beaujeu-Saint-Vallier-Pierrejux-et-Quitteur on kunta itäisessä Ranskassa Franche-Comtén hallintoalueen Haute-Saônen departementissa. Se kuuluu Vesoulin arrondissementtiin.


title: Beaujeu-Saint-Vallier-Pierrejux-et-Quitteur

text: Vajaan tuhannen asukkaan kunta on syntynyt kuntaliitosten myötä. Vuonna 1807 Beaujeu ja Pierrejux yhdistettiin ja seuraavana vuonna niihin liitettiin Saint-Vallier. Vuonna 1972 kuntaan liittettiin myös Quitterin kunta.


text: Kunnan naapurikuntia ovat pohjoisessa Autet, koillisessa Mercey-sur-Saône, idässä Seveux ja Igny, kaakossa Sauvigney-lès-Gray, etelässä Saint-Broing, lounaassa Rigny, lännessä Montureux-et-Prantigny ja luoteessa Vereux.


title: Saint Saviour

text: Saint Saviour (jérriaisksi "Saint Saûveux") on yksi Jerseyn saaren 12 kunnasta. Vuonna 2011 kunnassa oli 13 580 asukasta, mikä tekee siitä asukasluvultaan saaren toiseksi suurimman kunnan. Kunnan pinta-ala on 9,3 neliökilometriä.


title: Beaujeu

text: Beaujeu voi tarkoittaa seuraavia:


title: Nouveau Calls

text: Nouveau Calls on englantilaisen Wishbone Ash -yhtyeen albumi vuodelta 1987. Levy on instrumentaali albumi. Se on ensimmäinen levy neljääntoista vuoteen jossa on alkuperäisen kokoonpano.


title: Here to Hear

text: Here to Hear on englantilaisen Wishbone Ash -yhtyeen albumi vuodelta 1989.


title: Televisioakatemia

text: Televisioakatemia ry on Yleisradio Oy:n, MTV Oy:n, Sanoma Media Finland Oy:n ja SATU ry:n perustama yhdistys, jonka tarkoituksena on edistää kotimaisten televisio-ohjelmien arvostusta. Vuonna 2013 jäseneksi liittyi Discovery Networks Finland, 2014 Fox International Channels Oy ja vuonna 2015 Elisa Viihde. Yhdistys jakaa vuosittain Kultainen Venla -tunnustuspalkinnot kotimaisille televisio-ohjelmille ja tekijöille ja järjestää siihen liittyvän palkinto-gaalan sekä tarvittaessa luento- ja keskustelutilaisuuksia jäsenistölleen. Televisioakatemian jäsenenä on tällä hetkellä noin 400 televisioalan ammattilaista.


title: Televisioakatemia

text: Televisioakatemia ry palkitsi Media & Message -tapahtumassa 6.8.2015 Tuomas Summasen 5000 euron ”Vuoden TV-tekijä” tunnustuksella. Tunnustus on myönnetty 7.8.2014 käsikirjoittaja Joonas Nordmanille ja vuonna 2013 Martti Lindholmille.


title: Jed Whedon

text: Jed Tucker Whedon (s. 18. heinäkuuta 1974) on yhdysvaltalainen käsikirjoittaja, tuottaja ja säveltäjä. Whedon tulee käsikirjoittajien perheestä: hänen isänsä Tom Whedon, isoisänsä John Whedon, veljensä Zack Whedon ja velipuolensa Joss Whedon ovat kaikki käsikirjoittajia. Hän meni naimisiin käsikirjoittaja Maurissa Tancharoenin kanssa vuonna 2009.


title: Jed Whedon

text: Whedon on työskennellyt veljiensä ja vaimonsa kanssa useasti. Heidän ensimmäinen yhteistyönsä oli vuonna 2008 valmistuneessa internetmusikaalissa "Dr. Horrible’s Sing-Along Blog". Sen jälkeen Whedon työskenteli käsikirjoittajana veljensä luomassa televisiosarjassa "Dollhouse" (2009–2010). Vuodesta 2013 hän on toiminut showrunnerina vaimonsa kanssa luomassaan televisiosarjassa "S.H.I.E.L.D. Agentit".


title: Jed Whedon

text: Whedon debytoi ohjaajana "S.H.I.E.L.D. Agenttien" neljännen tuotantokauden jaksossa ”Self Control” helmikuussa 2017.


title: Strange Affair

text: Strange Affair on englantilaisen Wishbone Ash Featuring Robbie France & Ray Weston albumi vuodelta 1991.


title: Maailmanlammi

text: Maailmanlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueeseen.


title: Maailmanlammi

text: Järven pituus on 120 metriä ja leveys 70 metriä. Lampeen laskee pieni oja viereisestä lammesta. Lammesta lähtee 1,2 kilometriä pitkä laskuoja Oksjärveen. Ranta on suota, joa sijaitsee harjun rinteen alla.


title: Maailmanlammi

text: Vuoden 1855−1856 Kalmbergin kartastossa lammen vierestä kulki tie tai polku Kuivajärven "Hyckälästä" Pehkijärven "Lammenpäähän". Vuoden 1884 Senaatin kartastossa järven nimi oli kirjoitettu "Naimalampi" ja sen ympäristö oli niityllä. Sen laskuoja on piirretty suorana.


title: Illuminations

text: Illuminations on englantilaisen Wishbone Ash -yhtyeen albumi vuodelta 1996.


title: Illuminations

text: Kaikki kappaleet säv. Andy Powell ja Roger Filgate ellei toisin mainita.


title: Okarennokit

text: Okarennokit ("Tribulus") on mehikorvakasvien heimoon kuuluva ruohosuku.


title: Okarennokit

text: Okarennokit ovat yksi- tai monivuotisia, pystykasvuisia tai maanmyötäisiä ja ainakin jossain määrin karvaisia ruohoja. Lehtiasento on vastakkainen tai vuorottainen, mikä johtuu vastakkaisista lehdistä toisen katoamisesta. Lehdet ovat parilehdykkäisiä ja korvakkeellisia. Lehdyköitä on 3-10 vastakkaista paria ja ne ovat lyhytruotisia tai ruodittomia, vinoja, pitkänomaisia tai soikeita. Kukat sijaitsevat yksittäin lehtien hangoissa (ainakin näennäisesti) ja ovat perällisiä, säteittäisiä, väriltään keltaisia tai harvoin valkoisia. Pohjuskehrä on rengasmainen, mehevä ja kymmenliuskainen. Verholehtiä on viisi, ja ne ovat erillisiä, karvaisia ja karisevia tai pysyviä. Terälehtiäkin on viisi erillistä, vastapuikeaa ja lyhytikäistä. Kahdessa hedekiehkurassa on tavallisesti kymmenen, harvemmin viisi hedettä kiinnittyneinä kehrän tyveen; verhovastaiset viisi hedettä ovat terävastaisia lyhyempiä. Palhot ovat lisäkkeettömiä, ponnet pitkänomaisia. Emilehtiä on viisi ja ne muodostavat munanmuotoisen tai pallomaisen ja pitkäkarvaisen sikiäimen, joka on viisilokeroinen. Kussakin lokerossa on 2-10 vinosti riippuvaa siemenaihetta aksiletyyppisessä istukassa. Vartalo on tukeva ja viisisärmäinen, luotti viisisäteinen. Hedelmä on lohkohedelmämäinen, siivellinen tai piikkinen, karvainen ja avautuu liiteluomaisesti viideksi, kolmikulmaiseksi ja avautumattomaksi hedelmykseksi eli merikarpiksi. Siemenet ovat endospermittömiä.


title: Okarennokit

text: Okarennokit kasvavat pääasiassa trooppisilla ja subtrooppisilla seuduilla.


title: Okarennokit

text: Okarennokkien suvussa on noin 20 lajia, joista tunnetuin on okarennokki ("Tribulus terrestris").


title: Okarennokit

text: Muita lajeja ovat "Tribulus bimucronatus", "T. cistoides", "T. echinops", "T. excrucians", "T. macropterus", "T. mollis", "T. parvispinus", "T. pentandrus", "T. pterophorus", "T. rajasthanensis" ja "T. zeyheri".


title: Trance Visionary

text: Trance Visionary on englantilaisen Wishbone Ash -yhtyeen albumi vuodelta 1997.


title: Trance Visionary

text: Kaikki kappaleet säv. Andy Powell ja Mike Bennett ellei toisin mainita.


title: Sulfadimidiini

text: Sulfadimidiini eli sulfametatsiini (CHSNO) on sulfonamideihin kuuluva orgaaninen yhdiste. Nykyään sitä käytetään antibioottina lähinnä eläinlääketieteessä.


title: Sulfadimidiini

text: Sulfadimidiini on huoneenlämpötilassa valkoista kiteistä ainetta. Yhdiste liukenee hieman veteen ja paremmin orgaanisiin liuottimiin.


title: Sulfadimidiini

text: Sulfadimidiini on monien muiden sulfonamidien tavoin bakteriostaattinen ja sen vaikutus perustuu tetrahydrofoolihapon biosynteesissä tarvittavan dihydropteroaattisyntaasientsyymin inhibiitioon. Dihydropteroaattisynteesi ei näin ollen kykene tuottamaan p-aminobentsoehaposta ja pteridiinistä dihydrofoolihappoa ja foolihappoa, joita tarvitaan nukleotidien biosynteesiin. Yhdistettä käytetään hoitamaan lähinnä eläinten kuten sikojen, nautakarjan, lampaiden, vuohien ja siipikarjan bakteeri-infektioita. Lääkeainetta voidaan käyttää yhdessä trimetopriimin ja klooritetrasykliinin tai penisiliinien kanssa. Sulfadimidiini tehoaa grampositiivisiin ja eräisiin gramnegatiivisiin bakteereihin


title: Sulfadimidiini

text: Sulfadimidiinin synteesin lähtöaineet ovat guanidiini ja asetyyliasetoni, jotka kondensoituvat 2-amino-4,6-dimetyylipyrimidiiniksi, joka reagoi p-asetyyliaminobentseenisulfonyylikloridin kanssa ja muodostuneesta välituotteesta saadaan sulfadimidiinia hydrolysoimalla aminoryhmä. Ainetta voidaan valmistaa myös sulfaguanidiinin ja asetyyliasetonin välisellä reaktiolla.


title: Mahdollisen Kirjallisuuden Seura

text: Mahdollisen Kirjallisuuden Seura on perustettu marraskuussa 2010 Helsingissä ja se kokoontuu kerran kuukaudessa. Se tutkii ja laajentaa proosailmaisun keinoja, luo kokeellisen proosan julkaisusarjaa sekä järjestää proosan poetiikkaan liittyviä keskusteluja ja konferensseja.


title: Mahdollisen Kirjallisuuden Seura

text: Seuralla ei ole yhtenäistä kirjallista ohjelmaa, estetiikkaa, ideologiaa tai poetiikkaa, koska se nähtäisiin mahdollisuuksien kaventamisena ja keskustelun painottumisena kirjalliseen oikeaoppisuuteen. Seura keskittyy proosassa mahdollisuuksiin, jotka eivät koske vain teosten ja tekstien muotoja ja keinoja vaan myös lajityyppejä, teemoja, kirjallisia interventioita ja yhteisöjä.


title: Mahdollisen Kirjallisuuden Seura

text: Mahdollisen Kirjallisuuden Seuran kirjallisuuspalkinto jaetaan vuosittain edellisen vuoden parhaalle proosateokselle. Vuonna 2014 palkinnon sai Mika Rätön teos Mysterius viisikulma-avain (Teos 2013).


title: Mahdollisen Kirjallisuuden Seura

text: Seurassa on tällä hetkellä 30 jäsentä: Antti Arnkil, Aina Bergroth, Markku Eskelinen, Mariaana Fieandt-Jäntti, Anna Helle, Teemu Ikonen, Juri Joensuu, Katja Kettu, Raine Koskimaa, Essi Kummu, Martti-Tapio Kuuskoski, Tiina Käkelä-Puumala, Laura Lindstedt, Teemu Manninen, Maria Matinmikko, Marjo Niemi, Janne Nummela, Sanna Nyqvist, Markku Paasonen, Riikka Pelo, Markku Pääskynen, Tiina Raevaara, Harry Salmenniemi, Eino Santanen, Jari Tammi, Jarkko Tontti, Taneli Viljanen, Sinikka Vuola, Juhana Vähänen ja Jaakko Yli-Juonikas.


title: Jari Leino

text: Jari Leino (s. 1964) oli muutos 2011 -puolueen puheenjohtaja vuosina 2014–2015. Hänet valittiin tehtävään puolueen syyskokouksessa 23. marraskuuta 2013. Hän aloitti tehtävässä 1. tammikuuta 2014. Hän jätti puolueen puheenjohtajuuden toukokuussa 2015.


title: Jari Leino

text: Hän oli muutos 2011 -puolueen hallituksen jäsen puolueen perustamisesta lähtien 31. joulukuuta 2011 saakka. Leino on yksi kolmesta puolueen perustajajäsenestä Juha Mäki-Ketelän ja Jiri Kerosen ohella. Hän oli ehdokkaana vuoden 2011 eduskuntavaaleissa Pirkanmaan vaalipiiristä saaden 178 ääntä. Vuoden 2015 vaaleissa hän sai 268 ääntä.


title: Jari Leino

text: Hän on koulutukseltaan humanististen tieteiden kandidaatti ja ammatiltaan yrittäjä. Leino on myös Hommaforumia ylläpitävän Homma ry:n entinen varapuheenjohtaja. Leino oli yksi neljästä ehdokkaasta Muutos 2011 uudeksi puheenjohtajaksi, joka valittiin elokuun 2010 ylimääräisessä jäsenkokouksessa. Leino sai ensimmäisellä ja toisella kierroksella toiseksi eniten ääniä.


title: Lastenkirkko

text: Lastenkirkko on Suomen evankelis-luterilaisen kirkon ylläpitämä, esiopetus- ja alakouluikäisille lapsille suunnattu verkkopalvelu. Lastenkirkon ideana on tarjota lapsille osallistavaa toimintaa verkkoympäristössä, ensin laajan virtuaaliympäristön ja kirkon työntekijöiden vetämien reaaliaikaisten leikki- ja hartaushetkien sekä pyhäkoulujen avulla, ja sittemmin tiivistetyn visuaalisen video- ja audiomaailman avulla. Vuoden 2015 alusta lähtien Lastenkirkko on toiminut myös Minecraft-peliympäristössä oman Fisucraft-palvelimensa kautta.


title: Lastenkirkko

text: Lastenkirkko avautui vuonna 2008 Vantaan, Helsingin, Espoon, Oulun, Tampereen ja Turun ja Kaarinan seurakuntayhtymien sekä Seurakuntien Lapsityön Keskus ry:n, Poikien ja Tyttöjen Keskus ry:n ja kirkkohallituksen välisenä yhteistyönä. Lastenkirkon virtuaaliympäristö toimi vuodesta 2008 vuoteen 2014 asti. Vuoden 2015 alusta alkaen Lastenkirkko uudistui jättämällä vanhan virtuaaliympäristönsä ja avaamalla uuden visuaalisen käyttöliittymän, joka sisältää videoita, audiota, kuvia ja tekstisisältöjä, sekä laajenemalla Minecraft-pelimaailmaan oman Fisucraft-palvelimensa kautta.


title: Mäkihypyn Suomen-mestaruuskilpailut

text: Mäkihypyn Suomen-mestaruuskilpailut on vuosittainen kilpailukokonaisuus, jossa ratkaistaan yleisen sarjan mäkihypyn Suomen mestarit. Lisäksi mäkihypyn Suomen-mestaruuksista kilpaillaan nuorten- ja veteraanien sarjoissa.


title: VitaePro

text: VitaePro on norjalaisen VitaeLabin markkinoima lisäravintoaine, jota myydään vain yrityksen omassa verkkokaupassa jatkuvan tilauksen menetelmällä eri Pohjoismaissa. Tuote lanseerattiin Suomessa 2008 ja se on noussut yhdeksi myydyimmistä ja luotetuimmista ravintolisistä. Tuotteen terveysväitteet ovat herättäneet kritiikkiä, ja Ruotsin kuluttaja-asiamies haastoi syksyllä 2014 VitaeLabin markkinaoikeuteen harhaanjohtavasta markkinoinnista. Markkinaoikeus ratkaisi asian VitaeLabin hyväksi ja hylkäsi kuluttaja-asiamiehen vaatimuksen saada ennakkoratkaisua Euroopan yhteisöjen tuomioistuimesta.


title: VitaePro

text: VitaePron koostumuksessa yhdistyvät astaksantiini, luteiini, zeaksantiini, omega-3-rasvahapot, seleeni, B- C-, D- ja E-vitamiini sekä Boswellia serrata. Ainesosien vaikutuksia elimistöön kerrotaan tutkitun tieteellisesti. Astaksantiini toimii kasveissa antioksidanttina. Sitä tuottavaa levää esiintyy luonnossa, mutta levää myös viljellään aurinkoisissa maanosissa. Euroopan elintarviketurvallisuusvirasto ei ole vahvistanut yhtään tutkimaansa astaksantiinia koskevaa terveysväittämää. D-vitamiinia tarvitaan puolestaan muun muassa normaalin lihastoiminnan ylläpitämiseen. VitaePro-ravintolisä sisältää markkinoijan mukaan ”runsaasti” näitä kaikkia. EU:n komission hyväksymien terveysväitteiden mukaan VitaePron sisältämät antioksidantit seleeni, C-ja E-vitamiini edistävät solujen suojaamista hapetusstressiltä eli oksidatiivisen stressin aikaansaamilta haitallisilta reaktioilta.


title: VitaePro

text: VitaePron koostumusta sanotaan kehitettävän jatkuvasti uuden tutkimustiedon pohjalta.


title: VitaePro

text: VitaeLab on Sana Pharma AS:n vuonna 2002 perustama tytäryhtiö ja ravintolisiin erikoistunut verkkokauppa. Pohjoismaissa toimivalla yrityksellä on Suomen lisäksi markkinointisivustot myös ruotsiksi, tanskaksi ja norjaksi. Muita VitaeLabin markkinoimia ravintolisiä ovat OmegaPro, ImmunoPlus, MultiPro, Cal-Mag ja Active Q10. Tuotteiden tilaaminen tapahtuu kestotilausperiaatteella, jolloin asiakas saa uuden tuotelähetyksen noin kahden kuukauden välein (7 tai 8 viikkoa tuotteesta riippuen) niin kauan kuin itse haluaa.


title: VitaePro

text: VitaeProta myydään mm. yrityksen oman verkkokaupan kautta. Lisäksi markkinoinnissa käytetään televisio-, printti- ja digitaalista mainontaa sekä perinteistä suoramarkkinointia ja puhelinmyyntiä. Tuotteet toimitetaan kirjeenä. VitaePron yksi lähetys eli 50 kapselia maksaa 33,4 euroa. Uusille asiakkaille yritys tarjoaa tuotteen kokeilua puoleen hintaan . Tuotteen kohderyhmänä ovat yli 45-vuotiaat. VitaeLab on Suomen Asiakkuusmarkkinointiliiton (ASML) jäsen.


title: VitaePro

text: Kesällä 2014 ja 2015 VitaeProta mainostettiin suurella pohjoismaisella televisiokampanjalla, jonka päämainoselokuvan suomalaisversion tähtenä esiintyy tanssiva ja laulava Nicke Lignell. Kesällä 2017 samantyylisessä tv-mainoksessa esiintyi Mikko Leppilampi. Tuotteen muita tunnettuja suomalaisia mainoshahmoja ovat laulaja Marion Rung, uimari Hanna-Maria Seppälä ja soutaja Pertti Karppinen. Vuonna 2014 VitaeLab oli 135 502 mainossekunnillaan Suomen yhdeksänneksi suurin tv-mainostaja.


title: VitaePro

text: Ruotsin kuluttaja-asiamies haastoi VitaeLabin syksyllä 2014 markkinaoikeuteen harhaanjohtavasta markkinoinnista ja sekä Ruotsin että EU:n markkinointisäännösten rikkomisesta., mutta Ruotsin markkinaoikeus ratkaisi asian VitaeLabin hyväksi. Myös Norjassa on keskusteltu julkisuudessa tuotteen markkinointimenetelmistä. Monien lääkärien, kuten Karoliinisen instituutin ravitsemusepidemiologin Agneta Åkessonin mukaan ravintolisät ovat hukkaan heitettyä rahaa.


title: Luodonmeri

text: Luodonmeri eli Luodonselkä on Oulun eteläpuolella Hailuodon ja mantereen välinen merenselkä Perämeressä. Siitä pistää kaakkoon Lumijoenselkä-niminen lahti.


title: Säärisuoja

text: Säärisuoja on monessa eri urheilulajissa käytettävä urheilijaa suojaava esineväline. Sitä pidetään säären kohdalla. Säärisuojaa käytetään etenkin jalkapallossa, baseballissa, jääkiekossa, maahockeyssä, lacrossessa, rugbyssä, kriketissä, mutta myös monessa muussa lajissa.


title: Säärisuoja

text: Säärisuojat antavat suojaa säärelle osumia ja kolhuja vastaan. Joissakin säärisuojissa, etenkin jalkapallon säärisuojissa, on myös nilkkaa tukeva osa. Säärisuojia valmistavat monet muitakin urheilutuotteita valmistavat yritykset, kuten adidas ja Nike.


title: Säärisuoja

text: Nykyisen ajan säärisuojat tehdään pääosin synteettisistä kuiduista. Seuraavan listan materiaalit ovat yleisimpiä, mutta myös muista materiaaleista voidaan säärisuojia valmistaa.


title: Rauhassa

text: Rauhassa on rap-artisti Elastisen 9. tammikuuta 2015 Spotifyssä julkaistu livealbumi. Albumi sisältää Tampereen Mediapoliksessa joulukuussa 2014 taltioidun akustisen konsertin. Konsertti esitettiin myös Yle TV2 -kanavalla 6. tammikuuta 2015.


title: Eike Onnen

text: Eike Onnen (s. 3. elokuuta 1982 Hannover) on saksalainen korkeushyppääjä. Onnenin ennätys on vuonna 2007 Garbsenissa hypätty 234. 194 senttimetriä pitkä ja 83 kilogrammaa painava Onnen edustaa LG Hannoveria ja hänen valmentajanaan toimii hänen äitinsä, entinen pituushyppääjä Astrid Fredebold-Onnen.


title: Eike Onnen

text: Onnen on osallistunut MM-kilpailuihin neljästi, vuosina 2007, 2011, 2015 ja 2017. Osakassa 2007 hän sijoittui seitsemänneksi, Lontoossa 2017 kymmenenneksi ja Pekingissä 2015 kahdenneksitoista.. EM-kilpailuihin Onnen on osallistunut kahdesti. Hän saavutti pronssia Amsterdamissa 2016 tuloksella 229 ja oli kymmenes Helsingissä vuonna 2012. Rio de Janeiron olympialaisissa 2016 hän karsiutui loppukilpailusta.


title: Whitehallin palatsi

text: Whitehallin palatsi oli Englannin kuningaskunnan hallitsijoiden asuinpalatsi Lontoossa vuosina 1530–1698, kunnes se tuhoutui tulipalossa. Ennen tulipaloa se oli Euroopan suurin palatsi. Whitehall-katu on nimetty sen mukaan. Palatsin ainoat nykyaikaan säilyneet osat ovat Banqueting House ja Henrik VIII:n viinikellari. Lisäksi Thamesin rannan puoleisella alueella on yhä nähtävissä osa kuningatar Marian portaista, joita pitkin palatsista oli kulkuyhteys kuninkaalliselle proomulle.


title: Whitehallin palatsi

text: Yorkin arkkipiispa Walter de Grey hankki tontin Thamesin rannasta vuoden 1240 paikkeilla ja rakennutti siihen oman asumuksensa. Kuningas Henrik VIII otti tontin ja rakennukset käyttöönsä erotettuaan kardinaali Wolseyn valtion viroista vuonna 1530.


title: Whitehallin palatsi

text: Henrik laajensi palatsia huomattavasti, ja laajennusten jälkeen siellä saattoi harrastaa muun muassa tennistä, nurmikeilailua, kukkotappelua ja turnajaisia. Rakennustyöt vuoteen 1536 mennessä olivat maksaneet yli 8 000 puntaa, mikä vastaa nykyrahassa Englannin bruttokansantuotteeseen suhteutettuna 1,4 miljardia puntaa. Henrikin avioliitoista kaksi solmittiin Whitehallin palatsissa: Anna Boleynin kanssa vuonna 1533 ja Jane Seymourin kanssa vuonna 1536. Henrik myös kuoli siellä vuonna 1547.


title: Whitehallin palatsi

text: William Shakespearen näytelmä Myrsky esitettiin ensimmäisen kerran Whitehallin palatsissa vuonna 1611.


title: Whitehallin palatsi

text: Inigo Jonesin suunnitteleman Banqueting Housen rakentaminen aloitettiin Jaakko I:n aikana vuonna 1619. Sen kattomaalaukset ovat Peter Paul Rubensin käsialaa. Jaakon poika Kaarle I mestattiin Banqueting Housen edessä vuonna 1649. 1680-luvulla Whitehallin palatsiin tehtiin Sir Christopher Wrenin suunnittelemia muutoksia.


title: Whitehallin palatsi

text: Whitehallin palatsi oli hyvin epäsäännöllinen, siinä oli erikokoisia ja -tyylisiä osia, ja se näytti enemmänkin pieneltä kaupungilta kuin yhdeltä rakennukselta. Tammikuussa 1698 palatsissa riehui tulipalo, joka tuhosi lähes kaiken lukuun ottamatta Banqueting Housea ja Henrik VIII:n viinikellaria. Palatsia ei rakennettu enää entiselleen, vaan alue muuttui ajan myötä hieman tavallisempien asuintalojen ja hallintorakennusten paikaksi.


title: Whitehallin palatsi

text: Yhdistyneen kuningaskunnan puolustusministeriön päärakennus valmistui entiselle palatsialueelle vuonna 1959. Puolustusministeriön pohjakerroksessa sijaitsee Henrik VIII:n viinikellari, jota jouduttiin siirtämään kolme metriä länteen ja kuusi metriä syvemmälle, jotta se saatiin uuden rakennuksen sisään. Kellarissa järjestetään joskus juhlia.


title: Paavo Lumme

text: Paavo Olavi Lumme (s. 2. elokuuta 1923 Helsinki) on suomalainen kemisti ja emeritusprofessori. Hän oli Jyväskylän yliopiston kemian professori 1966–1976 ja sen jälkeen Helsingin yliopiston epäorgaanisen kemian professori 1976–1990.


title: Paavo Lumme

text: Paavo Lumme kirjoitti ylioppilaaksi 1942. Hän osallistui jatkosotaan ja hänelle myönnettiin 4. luokan vapaudenristi miekkojen kera. Sodan jälkeen hän aloitti opinnot Helsingin yliopistossa. Hän valmistui sieltä filosofian kandidaatiksi 1949, maisteriksi 1950 ja lisensiaatiksi 1956. Tohtoriksi hän väitteli 1956 Helsingin yliopistossa. Hänen analyyttisen kemian alaan liittyvän väitöskirjansa aihe oli 2-, 6- ja 8-kinoliinikarboksyylihappojen ionisaatio ja kelaatio.


title: Paavo Lumme

text: Lumme aloitti uransa tutkijana Helsingin yliopiston kemian laitoksella. Hän toimi kemian assistenttina 1950–1960 ja kemian dosenttina sekä virkaa tekevänä apulaisprofessorina 1958–1960. Sen jälkeen hän oli 1960–1961 vierailevana tutkijana Tukholman teknillisessä korkeakoulussa. Lumme toimi epäorgaanisen kemian apulaisprofessorina Helsingin yliopistossa 1960–1966.


title: Paavo Lumme

text: Jyväskylän yliopiston kemian laitos perustettiin 1965. Lumme nimitettiin laitoksen ensimmäiseksi professoriksi. Aluksi hän hoiti professuuria virkaa tekevänä professorina. Vakinaisena kemian professorina hän aloitti marraskuussa 1966.


title: Paavo Lumme

text: Paavo Lumpeen aloittaessa kemian laitoksella epäorgaanisen ja analyyttisen kemian osaston laitekanta oli vielä alkeellinen ja tutkijoita oli vähän. Tilanteeseen saatiin ajan myötä parannusta. Professori Lumpeen ansiota oli epäorgaanisen kemian tutkimuksen monipuolistuminen. Laitokselle hankittiin piakkoin kaksi ultraviolettispektrometria (UV/Vis -spektorometri). 1970-luvun alussa käyttöön otettiin ensimmäinen atomiabsorptiospektrometri.


title: Paavo Lumme

text: Lumme tutki etupäässä kiinteiden aineiden kemiallista rakennetta. Hänen aikanaan Jyväskylän yliopistossa aloitettiin kiinteän aineen rakennetutkimus röntgendiffraktiomenetelmällä. Ensimmäiset laitteistot olivat jauhediffraktometrejä. Vuonna 1974 kemian laitokselle hankittiin ensimmäinen automaattinen digitaalinen yksikidediffraktometri.


title: Paavo Lumme

text: Professori Lumme osallistui myös yliopiston hallintotoimiin. Hän toimi Jyväskylän yliopiston matemaattis-luonnontieteellisen tiedekunnan varadekaanina 1965–1967 ja sitten väliaikaisena dekaanina 1967–1968. Dekaanina hän oli vuosina 1968–1971. Hän oli dekaaninviran ohessa myös suunnitteluneuvoston jäsenenä. Hallintomiehenä Lumme oli tarkka ja valmisteli asiat huolellisesti.


title: Paavo Lumme

text: Lumme siirtyi 1976 Helsingin yliopistoon saatuaan sieltä vakinaisen professuurin. Helsingissä hän jatkoi erilaisten epäorgaanisten aineiden rakennetta koskevia tutkimuksia. Hän jäi virasta eläkkeelle 1990. Hän on jatkanut tieteellistä työtään myös emerituksena. Lumme julkaisi vielä 1990-luvulla muutamia tieteellisiä artikkeleita.


title: Paavo Lumme

text: Professori Lumme julkaisi vuoteen 1978 mennessä 80 tutkimusta fysikaalisen kemian ja epäorgaanisen kemian aloilta. Tutkijana hän on tarkastellut muun muassa epäorgaanisten kiinteiden aineiden kemiallista rakennetta. Tutkimusmenetelmistä hän sovelsi aineen rakennetutkimuksessa pääasiassa röntgendiffraktiota ja atomiabsorptiotekniikkaa.


title: Paavo Lumme

text:
Tieteellisen toimintansa myötä Paavo Lumme sai hoidettavakseen luottamustoimia. Hän oli 1968–1969 Keski-Suomen kemistin seuran johtokunnan puheenjohtaja ja vuosina 1968–1971 Suomalaisen kemistien
seuran johtokunnan jäsen. Suomalaisen tiedeakatemian jäsen hän oli 1973.


title: Paavo Lumme

text: Lumme on julkaissut teoksia kemian alalta ja toimittanut kemian alan lehtiä. Hän kuului "Thermochimica Acta"-nimisen julkaisun toimituskuntaan vuosina 1969–1973.


title: Mekonnen Gebremedhin

text: Mekonnen Gebremedhin Woldegiorg (s. 11. lokakuuta 1988 Addis Abeba) on etiopialainen keskimatkojen juoksija. Gebremedhin kilpailee pääosin 1 500 metrillä, jossa hänen ennätyksensä on toukokuussa 2012 Hengelossa juostu 3.31,45.


title: Mekonnen Gebremedhin

text: Gebremedhin saavutti pronssia vuoden 2012 sisäratojen MM-kilpailuista Istanbulista 1 500 metriltä. Hän on osallistunut myös yksiin kesäolympialaisiin, vuonna 2012 Lontoossa, jossa hän oli 1 500 metrin finaalissa kuudes. MM-kilpailuihin Gebremedhin on osallistunut viidesti, parhaana tuloksenaan seitsemäs sija vuosilta 2011 ja 2013. Afrikan kisoissa hän voitti kultaa 1 500 metrllä 2015. Afrikan-mestaruuskilpailuista Gebremedhin on saavuttanut pronssia vuodelta 2010. Hän on voittanut myös yhden Timanttiliigan osakilpailun.


title: Mekonnen Gebremedhin

text: 800 metriä Gebremedhin on juossut parhaimmillaan aikaan 1.46,63 vuonna 2012.


title: Aminata Savadogo

text: Aminata Savadogo (taiteilijanimeltään Aminata; s. 9. tammikuuta 1993 Riika) on latvialainen laulaja-lauluntekijä. Hän edusti Latviaa vuoden 2015 Eurovision laulukilpailussa Itävallan Wienissä itse sanoittamallaan ja säveltämällään kappaleella "Love Injected", joka sijoittui finaalissa kuudenneksi. Aminata kilpaili myös vuoden 2014 Latvian euroviisukarsinnassa, kappaleella "I Can Breathe", jolla hän sijoittui viidenneksi. Savadogo teki myös kokonaan Latvian vuoden 2016 kilpailukappaleen "Heartbeat". Sen esittää Justs Sirmais.


title: Aminata Savadogo

text: Aminatan äiti on latvialais-venäläinen ja hänen isänsä on kotoisin Burkina Fasosta. Aminata pitää itseään kuitenkin pääosin latvialaisena.


title: Mehikorvat

text: Mehikorvat ("Zygophyllum") on mehikorvakasvien heimoon kuuluva ruohokasvi- ja pensassuku.


title: Mehikorvat

text: Mehikorvat ovat pensaita ja monivuotisia tai harvoin yksivuotisia ruohoja. Lehdet sijaitsevat vastakkain ja ovat tasaparisia tai harvoin yksinkertaisia; lehdykät ovat möyheitä, litteitä tai liereitä. Kukat sijaitsevat lehtihangoissa yksittäin tai parittain. Verholehtiä on neljä tai viisi ja joskus ne ovat karisevia. Terälehtiä on saman verran kuin verhoja ja ne ovat väriltään oranssiin vivahtavan punaisia, valkoisia tai keltaisia; toisinaan kynsi on oranssinvärinen ja laide kalpea. Teriö puuttuu muutamassa harvassa tapauksessa. Heteiden määrä vaihtelee 8-10 ja niiden ulkolaidalla on suomumaiset lisäkkeet. Sikiäin on 3-5-lokeroinen ja siitä kehittyy siivellinen tai siivetön kota, joka on avautuva tai avautumaton ja sisältää kutakin emilehteä kohden yhden tai useampia siemeniä.


title: Mehikorvat

text: Mehikorvat ovat kotoisin Etelä-Euroopasta, Pohjois-Afrikasta, Keski-, Pohjois- ja Länsi-Aasiasta ja Australiasta. Kasvupaikat ovat kuivia tai puolikuivia alueita.


title: Mehikorvat

text: Mehikorvien suvussa on yli 100 lajia, tunnetuimpina kanarianmehikorva ("Zygophyllum fontanesii") ja marokonmehikorva ("Z. gaetulum").


title: Luojan virsi

text: Luojan virsi eli suomalainen messiadi on kalevalamittainen sikermä katolista keskiajan legendarunoutta. Laajaan runoon kuuluu viisi legendarunoa. Runoelman on tallentanut Elias Lönnrot Arhippa Perttusen laulusta 1834. Runoelman on julkaissut Suomalaisen Kirjallisuuden Seura vuonna 1985.


title: Luojan virsi

text: Ote Luojan virrestä, jossa kerrotaan Neitsyt Marian synnytyksestä:


title: Laihanlammi

text: Laihanlammi on Kanta-Hämeessä Tammelassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lampi kuuluu Myllyjoen valuma-alueeseen.


title: Laihanlammi

text: Järven pinta-ala on 4,0 hehtaaria ja sen pituus on noin 400 metriä ja leveys 200 metriä. Järven luusua sijaitsee järven luoteisrannalla, josta saa alkuunsa kilometrin pituinen laskuoja Oksjärveen.


title: Laihanlammi

text: Järven rantaviiva on 900 metriä pitkä ja sen ranta on puoliksi harjujakson rinnettä ja puoliksi ojittamatonta suomaastoa. Harju kiertää järveä sen itäpuolelta ja harjujen osuudella sijaitsevat kuusi loma-asuntoa. Niille johtaa tiet Lunkkaan ja Hykkilän suunnalta sekä etelästä yhdystieltä 2824.


title: Laihanlammi

text: Järven ympäristön harju- ja pohjavesialue, jonka pinta-ala on yli neliökilometrin suuruinen, kuuluu potentiaalisiin 2. luokan alueisiin. Siinä muodostuu pohjavettä noin 300 m³ vuorokaudessa.


title: Laihanlammi

text: Vuoden 1855−1856 Kalmbergin kartastossa järven nimi kirjoitettiin "Laihalampi". Vuoden 1884 Senaatin kartastossa järven vedenpinnankorkeudeksi oli merkitty 53,9 saschenia. Järvi oli vielä tuolloin asumaton.


title: Sinettipuut

text: Sinettipuut ("Sigillaria") on hävinnyt kasvisuku, joka kuului Sigillariaceae-heimoon. Sitä esiintyi kivihiilikaudella noin 360–300 miljoonaa vuotta sitten. Sinettipuut olivat sukua liekomaisille kasveille. Niiden runko oli paksu ja oksat harvat. Lehdet olivat pitkiä ja ohuita ja ne muodostivat spiraalin rungon ympärille. Sinettipuut selviytyivät kuivilla soilla. Tämän vuoksi ne selvisivät ajasta, jolloin suot olivat hyvin hiilipitoisia.


title: Vimpelinvaaran laskettelurinne

text: Vimpelinvaaran laskettelurinne on laskettelurinne Vimpelinvaaran hiihtokeskuksessa Kajaanissa. Vimpelinvaaran laskettelurinteellä on kaksi eri reitti vaihtoehtoa. Lisäksi alueella sijaitsee Lovarinne.


title: Vimpelinvaaran laskettelurinne

text: Vimpelinvaaran laskettelurinne avattiin vuonna 1950 Kainuun Hiihtoseuran toimesta. Vuonna 1974 rakennettiin ensimmäinen hiihtohissi, joka lisäsi rinteen käyttöastetta huomattavasti. Kainuun Hiihtoseura luopui laskettelurinteen osakkuudesta 1980-luvun alkupuolella.


title: Vimpelinvaaran mäkikeskus

text: Vimpelinvaaran mäkikeskus on neljän hyppyrimäen muodostama mäkihypyn suorituspaikka Kajaanin Vimepelinvaaralla.


title: Vimpelinvaaran mäkikeskus

text: Ensimmäinen hyppyrimäki Kajaaniin rakennettiin Tullikalliolle 1920-luvulla. Mäkihypyn- ja yhdistetyn SM-kilpailut järjestettiin mäessä vuonna 1926. Vuonna 1934 avattiin Vimpelinvaaralle ensimmäinen K40 hyppyrimäki.


title: Vimpelinvaaran mäkikeskus

text: Vuonna 1957 vanha K40 -hyppyrimäki purettiin ja tilalle rakennettiin uusi K60 HS62 hyppyrimäki. Uuden mäen rakentamiseen Kainuun Hiihtoseura sai opetusministeriöltä veikkausvoittovaroja viisi miljoonaa silloista Suomen markkaa. Uuden mäen vihkiäiskilpailu järjestettiin 8. joulukuuta 1957.


title: Vimpelinvaaran mäkikeskus

text: Isonmäen vauhdinottotornia remontoitiin vuonna 2003. Vauhdinottotorni purettiin räjäyttämällä 22. helmikuuta 2017 Kainuun prikaatin Pohjan pioneeripataljoona toimesta ja alastulorinteen rakenteet on tarkoitus purkaa kesällä 2017. Pienemmät mäet on tarkoitus kunnostaa kesällä 2017.


title: Vimpelinvaaran mäkikeskus

text: Vimpelinvaaran mäkikeskuksessa on järjestetty Hopeasompa loppukilpailut vuosina 1978 ja 2005 ja veteraanien SM-kilpailut vuonna 2009.


title: Vimpelinvaaran mäkikeskus

text: Isomäestä on järjestetty mäkihypyn Suomen-mestaruuskilpailut vuonna 1959 ja normaalimäen SM-kilpailut 1970.


title: Vimpelinvaaran mäkikeskus

text:
Mäkiennätyksen on 66,5 metriä on hypännyt Wili Loukasmäki.
Naisten mäkiennätyksen 54,0 metriä on hypännyt Noora Heikkinen.
Mäen vauhdinottotorni uusittiin vuonna 2003.


title: Vimpelinvaaran mäkikeskus

text:
Mäkiennätyksen 38,5 metriä on hypännyt Aapo Lehtinen.
Naisten mäkiennätyksen 34,5 metriä on hypännyt Jenny Rautionaho.
Mäen vauhdinottotorni uusittiin vuonna 2004.


title: Vimpelinvaaran mäkikeskus

text:
Mäkiennätyksen 24,0 metriä on hypännyt Eeli-Pekka Valta.
Naisten mäkiennätyksen on 16,0 metriä on hypännyt Tanja Pitkänen.
Mäen alastulorinteeseen asennettiin muovitus ja vauhdinottotorni uusittiin ja siihen asennettiin teräslatu kesällä 2002, samalla K-piste siirtyi 11 metristä 10 metriin.


title: Vimpelinvaaran mäkikeskus

text: Mäkiennätyksen 12,0 metriä ovat hypänneet Arttu Mäkiaho kaksi kertaa ja Hannes Pekkinen kerran 3. maaliskuuta 2007 Kajaanin talvikisoissa. Naisten mäkiennätyksen 10,0 metriä on hypännyt Mikaela Klinga kaksi kertaa 6. maaliskuuta 2005 Hopeasompa kilpailussa.


title: Vimpelinvaaran mäkikeskus

text: Kesämäkiennätyksen 10,0 metriä on hypännyt Sakari Seppälä 16. elokuuta 2003 Haastepäivänä. Naisten kesämäkiennätyksen 5,5 metriä on hypännyt Marjo Heikkinen 16. elokuuta 2003 Haastepäivänä.


title: Vimpelinvaaran mäkikeskus

text: Mäen K-piste sijaitsee 5 metrissä, mäessä ei ole muovitusta.


title: Vimpelinvaaran mäkikeskus

text: Mäkiennätyksen 5,0 metriä ovat hypänneet Ville Heikkinen kaksi kertaa ja Niko Kauhanen 26. tammikuuta 2003 Kajaanin talvikisoissa ja Nuutti Lohilahti 2. helmikuuta 2008 Kajaanin talvikisoissa. Naisten mäkiennätyksen 5,0 metriä on hypännyt Marika Kemppainen 26. tammikuuta 2003 Kajaanin talvikisoissa.


title: Heikki Luoma (professori)

text: Heikki Luoma (21. syyskuuta 1926 Seinäjoki – 21. kesäkuuta 2013 Espoo) oli suomalainen hammaslääkäri. Hän oli Kuopion yliopiston hammaslääketieteen professori vuodesta 1975. Hän tutki erityisesti hammaskarieksen mekanismeja ja ehkäisyä ja fluorin vaikutuksia. Hän siirtyi eläkkeelle 1991.


title: Heikki Luoma (professori)

text: Luoma valmsitui hammaslääkäriksi 1953 ja tohtoriksi 1964. Vietettyään kaksi vuotta Yhdysvalloissa hän palasi Suomeen ja loi Helsingin yliopiston Hammaslääketieteen laitoksen tutkimuslaboratorion, ja työskenteli siellä akatemiatutkijana vuoteen 1975, jolloin hänet nimitettiin Kuopioon.


title: SpaceX CRS-4

text: SpaceX CRS-4 (myös SpX-4) oli SpaceX:n rahtilento Kansainväliselle avaruusasemalle. Se oli Dragon-kapselin neljäs lento asemalle ja kuului NASAn Commercial Orbital Transportation Services -ohjelmaan. Raketti laukaistiin Cape Canaveral Air Force Stationin SLC-40-laukaisualustalta 21. syyskuuta 2014. Lento päättyi onnistuneesti 25. lokakuuta 2014 Dragonin laskeuduttua mereen.


title: Lemin kirkko

text: Lemin kirkko on Lemillä sijaitseva Juhana Salosen 1786 rakentama tasavartinen ristikirkko. Kirkon ristivarret kapenevat ulospäin ja niissä on matalat aumakattoiset eteiset, ristikeskuksessa on pieni barokkipäätteinen lyhty. Sisällä on puiset apilanlehtiholvit, ristikeskustassa kupu. Sideparrut on jätetty näkyviin. Kirkon pinta-ala on 495 neliötä ja siinä on istumapaikkoja noin 600 ihmiselle. Kirkkoa on korjattu vuosina 1874, 1926 ja 1969, 1950 tehtiin katon paanutus ja 1967 entisöinti Juha Leiviskän johdolla. Saarnatuoli on vuodelta 1764, se entisöitiin 1979.